title: Marius Holtet

text: Holtetin vahvuuksiin kuului kovuus, energisyys, työteliäisyys, röyhkeys, fyysinen peli, alivoimapelaaminen ja luistelu. Hänen heikkouksiinsa kuului oman pään pelaaminen, eikä Holtet varsinaisesti myöskään loistanut hyökkäyspäässä. Hänellä oli kuitenkin kohtalaisen hyvät kiekolliset taidot ja laukaus. Holtet laukoi oikealta.


title: Marius Holtet

text: Holtet oli Storhamar IL:n kasvatti. Hän siirtyi 16-vuotiaana Ruotsiin ja Färjestads BK:n junioreihin kaudeksi 2000–2001. Dallas Stars varasi Holtetin toisella kierroksella 42. pelaajana . Hänestä tuli näin ollen kaikkien aikojen korkeimmalla numerolla NHL:ään varattu norjalainen. Kaudella 2002–2003 Holtet debytoi miesten peleissä. Hän teki Allsvenskan-joukkue Bofors IK:n paidassa 14 runkosarjaottelussa ja kahdessa karsintasarjan ottelussa tehot 1+1=2. Seuraava kausi 2003–2004 oli Holtetille siellä ensimmäinen kokonainen ja se toi hänelle 43 runkosarjaottelussa tehot 11+3=14 ja viidessä karsintasarjan ottelussa kaksi maalia.


title: Marius Holtet

text: Toukokuussa 2004 Holtet solmi kolmivuotisen tulokassopimuksen Dallas Starsin kanssa. Hän pelasi kauden 2004–2005 suurimmaksi osaksi sen farmijoukkue Houston Aerosissa, AHL:ssä, jossa tulokaskausi toi 54 runkosarja- ja yhdessä playoff-ottelussa tehot 7+5=12. Holtet pelasi kauden aikana myös neljä ECHL-ottelua Louisiana IceGatorsissa. Kaudeksi 2005–2006 Dallas Starsin farmijoukkueeksi tuli Iowa Stars. Heinäkuussa 2007 Holtet teki vuoden mittaisen jatkosopimuksen Dallasin kanssa, mutta hän ei lopulta debytoinut neljän sen organisaatiossa vietetyn kauden aikana NHL:ssä.


title: Marius Holtet

text: Kaudeksi 2008–2009 Holtet palasi kaksivuotisella Elitserien-sopimuksella Färjestads BK:hon. Hän voitti Ruotsin-mestaruuden keväällä 2009. Huhtikuussa 2010 Holtet teki vuoden mittaisen jatkosopimuksen joukkueen kanssa. Kauden 2010–2011 päätteeksi hän voitti taas Ruotsin-mestaruuden, jonka Holtet ratkaisi Färjestadille tehtyään viidennen finaaliottelun voittomaalin Skellefteå AIK:ta vastaan. Huhtikuussa 2011 hän teki kaksivuotisen jatkosopimuksen joukkueen kanssa.


title: Marius Holtet

text: Kaudella 2012–2013 Holtet teki Elitserienin yhden kauden piste-ennätyksensä tehoilla 9+10=19. Maaliskuussa 2013 hän teki kolmivuotisen jatkosopimuksen Färjestadin kanssa. Kausi 2013–2014 Holtetilla päättyi kuitenkin 29 ottelun jälkeen aivotärähdyksen vuoksi, kun 30. joulukuuta 2013 pelatussa ottelussa Leksands IF:ää vastaan Fabian Brunnström taklasi häntä päähän. Holtet sai aivotärähdyksestään jälkioireyhtymän. Hän yritti paluuta kaukaloihin, mutta lopulta Holtetin pelaajaura todettiin päättyneeksi joulukuussa 2015.


title: Marius Holtet

text: Holtet edusti Norjaa Vancouverin olympiakisoissa 2010 sekä MM-kilpailuissa vuosina 2003, 2006, 2008, 2009, 2010, 2011 ja 2012. Vuoden 2003 turnauksessa Norja pelasi I-divisioonassa, jonka B-lohkon hopeaa joukkue voitti. Holtet oli vuoden 2011 turnauksessa Norjan paras maalintekijä ja toiseksi paras pistemies tehoilla 6+2=8. Hänellä oli paras aloitusprosentti (68,75) koko vuoden 2012 turnauksessa.


title: Marius Holtet

text: Holtet pelasi myös alle 20-vuotiaiden I-divisioonan MM-kilpailuissa vuosina 2002, 2003 ja 2004. Hän voitti I-divisioonan pronssia vuonna 2002 ja B-lohkon pronssia vuonna 2003. Holtet oli sekä vuoden 2003 että vuoden 2004 turnauksessa Norjan paras pistemies ja maalintekijä. Hän kuitenkin jakoi vuoden 2003 turnauksessa joukkueen sisäisen pistepörssin voiton Rene Bøen kanssa. Holtet pelasi myös alle 18-vuotiaiden MM-kilpailuissa vuosina 2001 ja 2002, joista jälkimmäisessä turnauksessa hän oli Norjan paras pistemies ja maalintekijä. Joukkue putosi kuitenkin turnauksen päätteeksi I-divisioonaan.


title: Rami Välimäki

text: Rami Välimäki (s. 11. heinäkuuta 1977 Nurmo) on suomalainen iskelmälaulaja. Hän osallistui vuonna 1996 Lavatähti-kisaan sijoittuen kolmanneksi. Sen jälkeen hän alkoi keikkailla. Hän on osallistunut kahdesti Seinäjoen tangomarkkinoille päästen kerran semifinaaliin. Hänestä tuli tangoprinssi vuonna 2004. Välimäki on esiintynyt televisiosarjassa Tähtitehdas ja elokuvassa Häjyt.


title: Rami Välimäki

text: Unelmien siivet kantaa-albumin jälkeen Rami on viettänyt hiljaiseloa julkisuudelta ja esiintynyt bilebändissä, kunnes hän osallistui The voice of Finland-kilpailuun vuonna 2014. Hänen kappaleensa "Tuleen rakkauden" toimi Pelastajat-draamasarjan tunnusmusiikkina.


title: Kelsi Nielsen

text: Kelsi Nielsen on kuvitteellinen henkilö High School Musical -elokuvissa. Lukion alussa Kelsi oli tavattoman ujo ja piti lahjakkuutensa visusti salassa. Hän ei ajatellut eikä harrastanut mitään muuta kuin musiikkia, ja vain harva east High'ssa tiesi, että Kelsi oli soittanut pianoa, huilua ja selloa jo kymmenkunta vuotta. Pari vuotta aikaisemmin hän laski säveltäneensä 563 pop-biisiä, 5 aariaa, 2 sonettia sekä sinfonian sellolle ja huilulle. Koulun musikaalien myötä hänelle avautui aivan uusi maailma. Kimallekaupungin ja Abivuoden säveltäminen toi Kelsille viimeinkin mainetta, kunniaa ja ennen kaikkea paljon uusia ystäviä. Hän paiski töitä hiki hatussa, oppi puolustamaan näkemyksiään ja sai itseluottamusta. Kelsin parhaita ystäviä ovat Gabriella Montez, Taylor McKessie, Ryan Evans ja Troy Bolton. Kelsi aloittaa yliopisto-opintonsa Juilliardissa, New Yorkissa sijaitsevassa esittävien taiteiden koulussa.


title: Mauno Tarkiainen

text: Mauno Asarias Tarkiainen (18. elokuuta 1904 Haukivuori – 8. joulukuuta 1971 Pieksämäki) oli suomalainen kestävyysjuoksija.


title: Mauno Tarkiainen

text: Tarkiainen sijoittui Berliinin 1936 olympialaisten maratonilla yhdeksänneksi. Pariisin EM-kilpailuissa 1938 hän keskeytti. Hän sijoittui Tukholman maratonilla neljänneksi vuonna 1939 ja kuudenneksi vuonna 1941.


title: Mauno Tarkiainen

text: Seuratasolla "Manu" Tarkiainen edusti Pieksämäen Veikkoja, Mikkelin Kilpa-Veikkoja sekä Riihimäen Kiskoa. Hän voitti maratonilla Suomen mestaruuden vuosina 1938 ja 1939 sekä saavutti SM-hopeaa vuonna 1940 ja SM-pronssia vuonna 1937. Vuoden 1939 Kalevan kisojen maratonilla hän juoksi uransa parhaan ajan 2.37.31,2.


title: Luettelo 500 pallonriistoa tehneistä Korisliiga-pelaajista

text: Tämä on luettelo 500 pallonriistoa runkosarjassa tehneistä miesten SM-sarjan pelaajista. Vuoden 2017 loppuun mennessä kyseisen rajapyykin on saavuttanut yhteensä 19 pelaajaa. Pudotuspeleissä eniten pallonriistoja on tehnyt Damon Williams, 175 kappaletta.


title: Luettelo 200 torjuntaa tehneistä Korisliiga-pelaajista

text: Tämä on luettelo 200 koriin heiton torjuntaa Suomen miesten pääsarjan runkosarjassa tehneistä pelaajista. Torjuntoja on kirjattu SM-sarjassa kaudesta 1986–1987 lähtien.


text: Tilaston kärkipaikkaa pitää Sami Lehtoranta, joka ohitti pitkään kärkisijaa hallussa pitäneen Pekka Markkasen marraskuussa 2013.


title: Korruptio Saksassa

text: Korruptio Saksassa kertoo Saksan korruptiosta eli vallan väärinkäytöstä oman tai sidosryhmän edun tavoitteluun. Saksa oli sijalla 14 vuonna 2009 Transparency Internationalin korruptiolistalla 180 maasta.


title: Korruptio Saksassa

text: Saksa on paljastanut korruptiota yrityksistä, julkisesta hallinnosta ja oikeuslaitoksesta. Vuonna 2005 Saksan keskusrikospoliisin tietoon tuli lähes 15 000 korruptiotapausta. Saksan poliisin mukaan eniten alttiita ovat kuntien ja julkisen hallinnon virkamiehet. Vuonna 2005 yli 90 prosentissa tapauksista on julkisen hallinnon virkamies tai työntekijä. Rahallisesti merkittävintä oli kuntien jätehuolto ja rakennustoiminta. Lahjusten antajien tavoitteina olivat urakat, tilaukset tai erilaiset luvat. Suurimmat mustat kassat ovat talouselämässä. Palveluksista maksetaan rahalla, tavaroilla ja bordellilomilla. Rahan ja tavaran lisäksi maksetaan virkamiesten ravintolalaskuja ja lomamatkoja tai annetaan alennuksia. Lahjusten antajien lasketaan saaneen voitelusta pelkästään rakennusalalla 5 miljardin euron edut. Nordrhein-Westfalenin osavaltiossa on avattu ilmainen korruptiopuhelin, johon kansalaiset voivat soittaa nimettöminä. Samanaikaiset on paljastunut suuryritysten laajamittainen lahjonta: mm. Siemens ja Volkswagen.


title: Korruptio Saksassa

text:
Saksan hyväksymiin korruption torjunnan sopimuksiin sisältyy:
11/1998)


title: Korruptio Saksassa

text: Vuonna 2005 saksalaisista vain 17 % luotti parlamenttipoliitikkoihin. Osa poliitikoista sai yhä palkkaa edelliseltä työnantajalta tai muilta rahoittajilta. Vaikka ylimääräinen palkka ei ollut laitonta, yleisö oli raivoissaan, ja osa parlamenttijäsenistä erosi vihan vuoksi. TI:n mukaan edustajien tulolähteet olisi julkaistava. Saksan oikeuden mukaan lainsäädäntö ei estänyt poliittisia eturistiriitoja. Kesäkuussa 2005 lakia uudistettiin, siten että tulolähteet on julkaistava. 9 sosiaali- ja kristillisdemokraattia veivät lain oikeuteen ja hävisivät kesäkuussa 2007.


title: Korruptio Saksassa

text: VW, Daimler Chrysler, Infineon ja BMW syytettiin korruptiosta vuonna 2005.


title: Korruptio Saksassa

text: Siemens korruptioskandaali marraskuussa 2006 oli suurin Saksassa vuosikymmeneen. Syksyllä 2006 müncheniläinen syyttäjä tutki 200 miljoonan euron häviämistä. Joulukuussa 2006 Siemens ilmoitti yli 420 miljoonan € maksuista konsulteille 7 vuoden aikana. Vuosien 2004-2006 telekommunikaatiopäällikkö Thomas Ganswindt erotettiin. Siemens laski voittoaan 73 miljoonaa € vuosina 2005-6. Syyskuussa 2007. Siemensin lahjusten määräksi epäiltiin 1,6 miljardia. Epäselvää rahaliikennettä on havaittu 1990-livun puolivälistä asti. Suurimmat summat koskevat telekommunikaatioyksikköä ja voimalaitosliiketoimintaa. Lahjottavina olivat ulkomaiset asiakkaat ja viranomaiset.


title: Korruptio Saksassa

text: Maaliskuussa 2007 syytettiin, että Siemensin hallitusjäsen Johannes Feldmayer, oli ohjannut 50 miljoonaa € yritysrahoja riippumattomalle ammattiyhdistykselle, joka oli oppositiossa IG Metallille, Saksan vahvimmalle ammattiyhdistykselle. Sen tuloksena huhtikuussa Heinrich von Pierer erosi ja kesäkuussa Klaus Kleinfeld erosi.


title: Korruptio Saksassa

text: Toukokuussa 2007 kaksi entistä Siemens-päällikköä tuomittiin lahjuksista miljoonien sopimuksessa italialaisen energiayrityksen Enel kanssa. Heidät tuomittiin 400 000 euron sakkoihin hyväntekeväisyyteen. Selvisi, että Siemensin energiayksikössä oli käytetty voitelurahoja vuosien ajan. Ulkomaisten yritysten lahjonta säädettiin Saksassa laittomaksi vasta vuonna 2002.


title: Korruptio Saksassa

text: Siemens mainitaan myös Volcker-raportissa, jossa tutkittiin YK:n Irakin ruokaa öljystä ohjelman väärinkäytöksiä. Siemensin lahjuksia Serbian jälleenrakentamisessa tutkitaan.


title: Taylor McKessie

text: Taylor McKessie on kuvitteellinen hahmo High School Musical -elokuvissa. Taylor, kympin tyttö ja East High'n älyköiden kuningatar, tunnetaan oppilasneuvoston, kemian kerhon ja Tieteen kymmenottelun joukkueen johtajana. Tutustuttuaan Gabriella Monteziin hän tajusi lopulta, että älykkökin voi pitää hauskaa monenlaisten ihmisten kanssa. Fiksuna Tyttönä Taylor voitti ennakkoluulonsa ja sai paljon uusia ystäviä. Hän ei toki ole unohtanut Tieteen kymmenottelussa omaksumaansa kilpailuhenkisyyttä - ehkä se on jopa auttanut häntä ymmärtämään erään tietyn koripalloilijan ajatusmaailmaa. Lukion viimeisellä luokalla Taylor on pitänyt huolta abien kiireisistä aikatauluista ja osallistunut vuosikirjan toimitustyöhön. Taylorin parhaat ystävät ovat Gabriella Montez ja Chad Danforth. Taylor menee opiskelemaan Yalen yliopistoon. Taylor haaveilee huippupoliitikon urasta.


title: Arto Vilkko

text: Arto Vilkko (s. 6. toukokuuta 1950 Helsinki) on suomalainen iskelmälaulaja, lauluntekijä, musiikkitoimittaja, tutkija ja tietokirjailija.


title: Arto Vilkko

text: Hän asui nuoruudessaan Helsingin Mellunmäessä ja 1960-luvun alussa hän opetteli soittamaan kitaraa The Shadows -yhtyeen "Apachen" innoittamana. Muutoin hän ei vielä tuolloin ollut erityisen innostunut rautalankamusiikista. Kitaransoiton lisäksi hän harrasti laulamista ja pianonsoittoa.


title: Arto Vilkko

text: Hänen isoveljensä Riston luokkatoveri oli Henry Haapalainen ja tämän tyttöystävällä oli lähisukulainen PSO-levy-yhtiössä. Niinpä keväällä 1968 Vilkko meni yhtiön koelaulutilaisuuteen ja esitti Pentti Lasaselle tuolloin suositun kappaleen "San Francisco". Lasanen ehdotti osallistumista ensimmäiseen Syksyn sävel -kilpailuun, ja Haapalainen teki Vilkolle kappaleen "Miksi leikit vain". Paroni Paakkunainen sovitti kappaleen ja soitti itse huilua. Taustayhtyeessä oli muitakin Soulset-yhtyeen jäseniä: rumpali Edward Vesala ja huilisti Juhani Aaltonen. Vilkolla oli tuossa vaiheessa takana vain muutama keikka, mutta tilanne muuttui, kun hän sijoittui Syksyn sävelessä kolmanneksi saaden yli 10 000 ääntä.. "Miksi leikit vain" julkaistiin myös singlenä.


title: Arto Vilkko

text: Seuraavan kesän kiertueelle Vilkon taustayhtyeeksi muodostui tuleva Tasavallan Presidentti eli kitaristi Jukka Tolonen, rumpali Vesa Aaltonen, basisti Måns Groundstroem ja em. Juhani Aaltonen. Yhtye harjoitteli Jussi Raittisen harjoituskämpällä Hämeentiellä.


title: Arto Vilkko

text: Vilkko keikkaili Gugi Kokljuschkinin kanssa vuosina 1973–1976.


title: Arto Vilkko

text: Vuonna 1975 hän sai valmiiksi pro gradun rautalankamusiikista.


title: Arto Vilkko

text: Vilkko toimi pitkään aina vuoteen 1997 asti musiikkitoimittajana Ylessä ja tämän jälkeen Radio Novassa ja Classic FM asemilla.


title: Arto Vilkko

text: Vuonna 1996 hän oli mukana Stara-yhtyeessä, jonka muut jäsenet olivat basisti Hannu Luomanen, kitaristi Sauli Malinen ja rumpali Matti Kankkunen. Yhtyeeltä ilmestyi CD-single "Tunteellinen" (Sonet 5762162), jolla on nimikappaleen (J. J. Calen "Sensitive Kind") lisäksi "Ei eiliseen" (Carole Kingin tunnetuksi tekemä "Goin' Back") ja "Pikkuhiljaa herään" (The Byrdsin "Feel a Whole Lot Better").


title: Arto Vilkko

text: Vuonna 2003 valmistui Suomenlinnassa äänitetty sooloalbumi "Vilkko" Hannu Leidénin ohjauksessa. Vilkko itse pitää albumin mielenkiintoisimpana kappaleena "Uskon sinuun", jolle hän sai soolokitaristiksi alkuaikojen yhteistyökumppani Jukka Tolosen. Muita muusikoita ovat kitaristit Olli Haavisto ja Nono Söderberg, rumpali Matti Kankkunen ja kosketinsoittaja Timo Pratskin.


title: Arto Vilkko

text: Vuonna 2005 Arto Vilkko liittyi The Scaffolds -yhtyeeseen.


title: Arto Vilkko

text: Vuonna 2010 hän sai valmiiksi väitöskirjan "Soittolistan symbolinen valta ja vallankäytön mekanismit" Tampereen yliopistosta.


title: Arto Vilkko

text: Tämän jälkeen hän halusi tehdä hieman kevyemmän tutkimuksen, ja ystävänsä musiikkitieteen professori Erkki Pekkilän ehdotuksesta hän palasi rautalankamusiikin pariin. Hän aloitti kirjoitustyön syksyllä 2011 ja vuotta myöhemmin oli valmiina teos "Emmaa etsimässä. Suomalaisen rautalangan lyhyt historia."


title: Arto Vilkko

text: Nykyään Vilkko keikkailee Kari Kuivalaisen kanssa.


title: Georgia Nicolsonin salatut elämät

text: Georgia Nicolsonin salatut elämät ("Confessions of Georgia Nicolson") on Englannissa suosittu teini-ikäisille tytöille suunnattu kirjasarja, jonka on kirjoittanut Louise Rennison. Se on teini-ikäisen tytön Georgian päiväkirja, johon hän kirjoittaa koulusta, pojista, ystävistään ja turhautuneisuudesta perhettään kohtaan. Georgia on ensimmäisessä kirjassa 14-vuotias ja viidennessä hän on 16-vuotias.


title: Georgia Nicolsonin salatut elämät

text: Kahteen ensimmäiseen kirjaan perustuen on tehty elokuva "Angus, Thongs and Perfect Snogging", joka ilmestyi Iso-Britanniassa vuonna 2008 ja Suomessa 2009.


title: Georgia Nicolsonin salatut elämät

text: Kirjoja on yhteensä kymmenen. Kirjoja piti aluksi ilmestyä vain neljä, mutta Rennison päätti jatkaa sarjaansa senkin jälkeen.


title: Georgia Nicolsonin salatut elämät

text: Kirjat:


title: Niilo Hartikka

text: Niilo Hartikka (23. huhtikuuta 1909 Muhos – 7. lokakuuta 1998 Muhos) oli suomalainen keskimatkojen juoksija.


title: Niilo Hartikka

text: Hartikka karsiutui Berliinin 1936 olympialaisten 1 500 metrin juoksun alkuerissä. Pariisin EM-kilpailuissa 1938 hän sijoittui samassa lajissa neljänneksi. Häntä tönittiin pahasti juoksun loppusuoralla ja lohdutukseksi putoamisestaan mitalisijojen ulkopuolelle hän sai järjestäjiltä pronssisen mitalin, johon oli kaiverrettu sijoitus ("4. sija"). Hartikka edusti Suomea kolmessa maaottelussa vuosina 1937–1939.


title: Niilo Hartikka

text: Seuratasolla Hartikka edusti Oulun Pyrintöä ja Muhoksen Katajaisia. Hän voitti Suomen mestaruuden 1 500 metrillä vuosina 1938 ja 1939 sekä 4 × 800 metrillä vuonna 1936. Hän saavutti 1 500 metrillä SM-hopeaa vuonna 1937.


title: Niilo Hartikka

text: Vuonna 1939 Hartikka kuului joukkueeseen, joka juoksi 4 × 1 500 metrin viestissä maailmanennätyksen 15,54,8. Hän sivusi 1 500 metrin Suomen ennätystä 3.52,0 vuonna 1938 ja paransi sitä aikaan 3.50,0 vuonna 1939. Hartikan valmentajina toimivat Veikko Närhi ja Paavo Nurmi.


title: Niilo Hartikka

text: Ammatiltaan Hartikka oli maanviljelijä.


title: Dennis Poore

text: Roger Dennistoun "Dennis" Poore (19. elokuuta 1916 Paddington, Lontoo – 12. helmikuuta 1987 Kensington) oli brittiläinen Formula 1 -kuljettaja.


title: Dennis Poore

text: Poore kasvoi varakkaassa perheessä, vaikka hänen isänsä menehtyi ensimmäisessä maailmansodassa. Innostukseen kilpa-ajamiseen hän sai Cambridgen yliopiston ajoiltaan, mm. Prinssi Birasta, ja osti sprinttikisoja varten kilpakuljettaja Hugh Hamiltonin MG Midget J4 -kilpa-auton. Toisen maailmansodan aikoihin hän palveli RAF:n lentuekomentajana ja sodan jälkeen palasi kilpa-auton rattiin ostamalla Tazio Nuvolarin Alfa Romeon. Poore voitti vuoden 1947 Gransdenin kilpailun sekä British Hill Climbing -sarjan mestaruuden vuonna 1950.


title: Dennis Poore

text: Poore osallistui kahteen Formula 1 -osakilpailuun kaudella 1952, joista saavutti kolme pistettä ajamalla neljänneksi Britannian GP:ssä. Hän ajoi myös sarjan ulkopuolisissa kilpailuissa voittaen vuoden 1952 Newcastle Journal Trophyn. Vuonna 1952 Poore liittyi Aston Martinin urheiluautojoukkueeseen ja osallistui Le Mansin 24 tunnin ajoihin neljä kertaa, mutta keskeytti jokaisen kilpailun. Tallin parhaaksi tulokseksi hän kykeni ajamaan voiton vuoden 1955 Goodwoodin 9 tunnin ajoista.


title: Dennis Poore

text: Lopetettuaan kilpailemisen hän keskittyi liike-elämään, missä omisti potkurinvalmistusyhtiö Manganese Bronzen, pyrki pelastamaan brittiläisen moottoripyöräteollisuuden Norton, Matchless, AJS ja BSA yrityksien hankinnoilla, johti Lontoon taksinvalmistusyritystä Carbodiesia sekä rahoitti Autosport-lehden painantaa.


title: Sam Posey

text: Sam Posey (s. 26. toukokuuta 1944 New York, Yhdysvallat) on entinen yhdysvaltalainen Formula 1 -kuljettaja ja journalisti. Hän osallistui kahteen F1-osakilpailuun kausilla 1971–1972 ja oli 12. vuoden 1972 Yhdysvaltain GP:ssä. Hän kilpaili myös Trans Am -sarjoissa 1960-luvulla ja voitti vuoden 1969 Lime Rock Trans Am -kilpailun. Posey kilpaili myös Le Mansin 24 tunnin ajossa 10 kertaa, ja hän oli kolmas vuoden 1971 kilpailussa. Hän voitti Sebringin 24 tunnin kilpailun vuonna 1975. Posey ryhtyi kilpailuselostajaksi 1980-luvulla.


title: Toivo Sariola

text: Toivo Kalervo Sariola (26. kesäkuuta 1914 Terijoki – 3. huhtikuuta 1985 Helsinki) oli suomalainen tivolinjohtaja, yleisurheilija ja pesäpalloilija. Hänellä oli myös vuonna 1939 saatu radioamatöörilupa tunnuksella OH2PF.


title: Toivo Sariola

text: Sariola karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Hän sijoittui Viro-maaottelussa 100 metrin juoksussa toiseksi vuosina 1935 ja 1936. Hän saavutti SM-hopeaa 100 metrin juoksussa vuonna 1935 ja pituushypyssä vuonna 1938. Hänen ennätyksensä 100 metrin juoksussa oli 10,8 s ja pituushypyssä 744 cm.


title: Toivo Sariola

text: Pesäpalloilijana Sariola pelasi kahdesti Viro-maaottelussa ja seitsemän kertaa Itä–Länsi-ottelussa.


title: Toivo Sariola

text: ’”Tope’” Sariolan edustamia seuroja olivat Keravan Urheilijat, Tampereen Pyrintö ja Koo-Pee.


title: Toivo Sariola

text: Toivo Sariola toimi tivolinjohtajana. Hän oli Suomen Yksityisyrittäjäin Puolueen kansanedustajaehdokkaana vuoden 1975 eduskuntavaaleissa.


title: Toivo Ahjopalo

text: Toivo Eemil Ahjopalo (vuoteen 1935 Andelin, 2. kesäkuuta 1913 Hausjärvi – 13. tammikuuta 2000 Lahti) oli suomalainen pikajuoksija.


title: Toivo Ahjopalo

text: Ahjopalo karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Hän edusti Suomea kolmessa maaottelussa vuosina 1937–1939. Seuratasolla hän edusti Viipurin Urheilijoita, Sortavalan Viritystä ja Kymintehtaan Urheiluseuraa. Hän saavutti SM-hopeaa 100:n ja 200 metrin juoksussa vuonna 1937 ja 4 × 100 metrin viestijuoksussa vuonna 1947 sekä SM-pronssia 200 metrillä vuonna 1938. Hänen ennätyksensä 100 metrillä oli 10,8 s (myötätuulessa 10,7 s), 200 metrillä 22,2 s ja 400 metrillä 50,5 s.


title: Toivo Ahjopalo

text: Toivo Ahjopalo pelasi myös pesäpalloa Sortavalan Palloseurassa. Hänet tunnettiin nopeana etenijänä. Vuonna 1964 pidetyssä "Sortavalan pallonpyörittäjien" kokouksessa hänet valittiin Sortavalan kaikkien aikojen pesäpallojoukkueen ensimmäiseen kentälliseen (valittiin kaksi kentällistä).


title: Toivo Ahjopalo

text: Urheilu-uransa jälkeen "Topsa" Ahjopalo toimi johtotehtävissä muun muassa Suomen Valtakunnan Urheiluliitossa ja Viipurin Urheilijoissa. Hän oli Suomen Salamapalloliiton ensimmäinen puheenjohtaja vuosina 1966–1967.


title: David Garrison

text: David Garrison (s. 30. kesäkuuta 1952 Yhdysvallat) on yhdysvaltalainen näyttelijä. Hänet tunnetaan roolistaan Steve Rhoadesina Pulmuset-sarjassa. Hän on esittänyt myös pieniä rooleja, esimerkiksi Kaikki rakastavat Raymondia -sarjassa.


title: David Garrison

text: Garrison on valmistunut Bostonin yliopiston taideaineiden laitokselta. Nykyään hän seurustelee Patricia Ben Petersonin kanssa.


title: Inga Thommessen

text: Inga Caroline Thommessen on iskelmälaulaja, joka osallistui Suomen eurovisiokarsintoihin 1976 kappaleella "Tillsammans med barn". Thommessen on tehnyt Suomessa yhden pitkäsoiton Love Records -levymerkille 19-vuotiaana.


title: Inga Thommessen

text: Thommessen on asunut Yhdysvalloissa, Brasiliassa, Japanissa, Suomessa, Irlannissa, Norjassa ja asuu nykyään Tanskassa. Hän on Norjan entisen Suomen suurlähettilään tytär.


title: Fabrique Nationale de Herstal

text: Fabrique Nationale de Herstal (tunnetaan myös lyhenteellä FN Herstal) on belgialainen asevalmistaja. FN Herstal on yksi maailman johtavimpia asetuottajia, sekä Euroopan suurin sotilaskäsiaseiden viejä. Herstal Group omistaa myös Yhdysvaltalaisen Winchesterin sekä Browning Arms Companyn.


title: Palle Virtanen

text: Paul (Palle) Allan Virtanen (19. syyskuuta 1910 Porvoo – 30. syyskuuta 2000 Porvoo) oli suomalainen pikajuoksija.


title: Palle Virtanen

text: Palle Virtanen karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Hän edusti Suomea kahdeksassa maaottelussa, joissa hän saavutti kaksi voittoa. Seuratasolla hän edusti Porvoon Akillesta. Hän voitti Suomen mestaruuden 100:lla ja 200 metrillä vuosina 1932 ja 1935. Hän saavutti SM-hopeaa 100 metrillä vuonna 1933 sekä SM-pronssia 100:lla ja 200 metrillä vuosina 1930 ja 1936. Hän juoksi 100 metrillä vuonna 1935 Suomen ennätyksen 10,7 s, joka säilyi voimassa lähes 20 vuotta. Hänen paras aikansa 200 metrillä oli 22,0 s.


title: Palle Virtanen

text: Urheilu-uransa jälkeen Virtanen toimi muun muassa Suomen Urheiluliiton, Centralidrottsförbundetin ja Svenska Finlands Idrottsförbundin johtokunnissa sekä Porvoon Akilleksen puheenjohtajana. Ammatiltaan hän oli voimistelunopettaja.


title: Heckler & Koch P11

text: Heckler & Koch P11 on saksalaisen Heckler & Kochin valmistama pistooli. Ase on tarkoitettu käytettäväksi veden alla ja se käyttää ammuksina noin kymmenen senttimetrin pituisia nuolia. Jokaisessa aseen viidestä piipusta on oma nuoli, joka voidaan laukaista liipasimesta. Kun kaikki viisi nuolta on ammuttu, ase on lähetettävä valmistajalle ladattavaksi.


title: Heckler & Koch P11

text: Ase on tarkoitettu taistelusukeltajien sekä muiden veden alla toimivien erikoisjoukkojen käytettäväksi ja muun muassa Saksan ja Ison-Britannian erikoisjoukkojen on raportoitu käyttäneen Heckler & Koch P11 pistoolia.


title: Sukulaisvalinta

text: Sukulaisvalinta () on luonnonvalinnan tyyppi, jossa huomioidaan myös sukulaisten vaikutus laskiessa yksilön kelpoisuutta. Valinta perustuu niin sanotun "kattavan kelpoisuuden" käsitteeseen. Sukulaisvalinta voidaan esittää yksinkertaisesti "Hamiltonin säännön" avulla, jolloin sukulaiselle aiheutetun edun kerrottuna sukulaisuuden asteella pitää olla yksilön omaa haittaa suurempi, jotta yksilön kannattaisi toimia sukulaisen eduksi.


title: Sukulaisvalinta

text: Sukulaisvalinnan ajatuksen esitti vuonna 1963 brittiläinen evoluutiobiologi William D. Hamilton. Hän myös huomasi, että sukulaisvalinta on merkitsevä altruismin, yhteistyön ja sosiaalisuuden evoluutiossa. Termin "sukulaisvalinta" esitti kuitenkin ensimmäisenä vuonna 1964 evoluutiobiologi John Maynard Smith.


title: Sukulaisvalinta

text: Voidaan olettaa geeni, joka aiheuttaa kantajansa toimimaan altruistisesti toisia organismeja kohtaan, kuten jakamalla ruokaa heidän kanssaan. Geenin kantajat menettävät edun, jos muut yksilöt ovat itsekkäitä, eivätkä toimi samoin, josta seuraisi geenin häviäminen populaatiosta. Kuitenkin jos kantajat osaavat syrjiä ruoan jakamisessa antamalla ruokaa vain sukulaisilleen, tilanne muuttuu heti. Kun yksilö jakaa ruokaa sukulaiselleen, on tietty mahdollisuus, että myös sukulaisella on sama geeni. Tällöin vaikka yksilö laskisi hieman omaa kelpoisuuttaan, hän nostaa samalla sukulaisensa kelpoisuutta enemmän. Tämä tarkoittaa, että sukulaisia auttava geeni voi periaatteessa levitä luonnonvalinnan avulla.


title: Sukulaisvalinta

text: Edellistä argumenttia aavisteli jo evoluutiobiologi J. B. S. Haldane 1930-luvulla, mutta kunnolla sitä tutki ensimmäisenä niin ikään evoluutiobiologi William D. Hamilton vuonna 1964. Hamilton esitteli samalla myös hänen mukaansa nimetyn "Hamiltonin säännön". Hamilton itse ei käyttänyt termiä sukulaisvalinta, sen teki Maynard Smith. Ajatus tuli nopeasti tunnetuksi tällä nimellä.


title: Sukulaisvalinta

text: Sukulaisvalinnan teoria ennustaa, että eläimet ovat todennäköisemmin altruistisia läheisiä sukulaisiaan kohtaan verrattuna yksilöihin, joille ne eivät ole sukua. Teoria on vuosien saatossa vahvistettu myös empiirisen tutkimuksen menetelmin. On huomattu esimerkiksi, että niin kutsutut ”auttajalinnut” ovat paljon herkempiä auttamaan sukulaisiaan kasvattamaan jälkikasvuaan kuin sellaisia lintuja, joille eivät ole suoraa sukua. Myös japaninmakakien on huomattu olevan selvästi altruistisempia sukulaisiaan kohtaan. Yksi ehkä merkittävin sukulaisvalinnan kohde ovat sosiaaliset hyönteiset, jotka elävät yhdyskunnissa.


title: Sukulaisvalinta

text: Sukulaisvalinta selittää esimerkiksi sen, että vanhempi huolehtii jälkikasvustaan, erinomaisesti. Vanhempi jakaa puolet geeneistään aina poikastensa kanssa, joten lastenhoitoa edistävä geeni menestyy populaatiossa, jos jälkikasvusta huolehtimisen hyöty lapselle on yli kaksinkertainen verrattuna sen haittaan vanhemmalle. Vanhempi huolehtiikin tällöin vain omista geeneistään jälkikasvussaan, eikä niinkään jälkikasvustaan.


title: Sukulaisvalinta

text: Sukulaisvalinta esitetään usein geenikeskeisen evoluutionäkemyksen riemuvoittona. Näkemyksen mukaan evoluutio on kilpailu geenien välillä ja huomioi yksittäiset organismit vain geenien rakentamina kulkuvälineinä. Geenikeskeinen käsitys onkin selkeästi helpoin tapa ymmärtää sukulaisvalinta. Yksilön näkökulmasta altruismi vaikuttaa hölmöltä, mutta geenille se vaikuttaa järkevältä: geeni haluaa vain maksimoida kopioidensa lukumäärän seuraavassa sukupolvessa ja yksi mahdollinen tapa tehdä se on saada geeniä kantava yksilö toimimaan altruistisesti toisia geeniä kantavia yksilöitä kohtaan, kunhan Hamiltonin yhtälö pätee.


title: Sukulaisvalinta

text: Hamilton näytti mielenkiintoisesti myös, kuinka sukulaisvalinnan voi ymmärtää myös yksilön näkökulmasta. Vaikka sukulaisvalinnan kautta leviävä altruistinen käytös vähentää yksilön kelpoisuutta, se nostaa mitä Hamilton kutsui kattavaksi kelpoisuudeksi (). Kattava kelpoisuus lasketaan yksilön itsensä kelpoisuuden ja sen muiden kelpoisuuteen vaikuttavan määrän avulla. Tämän määritelmän mukaan luonnonvalinta toimii maksimoidakseen yksilön kattavan kelpoisuuden populaatiossa. Geenien itsekkyyden sijasta voidaan ajatella yksilöiden toimivan maksimoidakseen kattavan kelpoisuutensa.


title: Sukulaisvalinta

text: Hamiltonin mukaan nimetyn Hamiltonin säännön mukaan yksilön kannattaa toimia altruistisesti silloin kun pätee:


title: Sukulaisvalinta

text: Epäyhtälössä


title: Sukulaisvalinta

text: Sukulaisuuden aste voidaan laskea laskemalla yhteen molempien yksilöiden askeleet yksilöiden lähimpään yhteiseen esivanhempaan ja korottamalla luvun ½ tähän potenssiin. Jos yhteisiä esivanhempia on useita, lasketaan sukulaisuus kaikista ja nämä luvut lasketaan yhteen. Esimerkiksi sisaruksilla on kahden askeleen matka kahden vanhemman kautta, jolloin saadaan tulokseksi formula_2. Kaavalla saadaan seuraavat sukulaisuussuhteen arvot:


title: Sukulaisvalinta

text: Myös yksiavioinen äiti voi saada teoriassa sukulaisuussuhteekseen arvon yksi, sillä molemmat tuottavat jälkeläisiä, joiden sukulaisuussuhde yksilöön on 0,5. Äidin sukulaisuussuhde laskee kuitenkin heti, mikäli on mahdollista, että tämä vaihtaa puolisoa tai että puoliso lakkaa tuottamasta äidille jälkeläisiä.


title: Sukulaisvalinta

text: Hamiltonin sääntö monimutkaistuu vielä, kun otetaan huomioon eri yksilöiden todennäköisyys pysyä hengissä ja levittää geenejään. Esimerkiksi lapsenlapsen ja isovanhemman sukulaisuussuhde on 0,25, mutta isovanhemmalla saattaa olla parempi syy auttaa lastenlapsiaan, koska on tämä on itse voinut ohittaa lisääntymisiän tai olla herkempi kuolemalle.


title: Sukulaisvalinta

text: Sukulaisuuden asteeseen vaikuttaa myös lajin geneettinen järjestelmä. Ampiaisten, mehiläisten ja muurahaisten korkea altruismitaso johtuu juuri niiden geneettisen järjestelmän tuottamasta normaalia suuremmasta sisarusten välisestä sukulaisuusasteesta.


title: Sukulaisvalinta

text: Ampiaiset, mehiläiset ja muurahaiset ovat kaikki pistiäisiä, joiden geneettinen järjestelmä on nimeltään haplodiploidia. Tämä tarkoittaa sitä, että lajin jäsenistä naispuoliset ovat diploidisia ja miespuoliset haploidisia. Tämä tapahtuu siten, että naaraiden munat kehittyvät eri sukupuolisiksi sen perusteella, hedelmöitetäänkö ne. Hedelmöitetyistä munista syntyy naaraita, ja siten diploidisia yksilöitä, ja hedelmöittämättä jääneistä syntyy haploidisia koiraita.


title: Sukulaisvalinta

text: Kun haplodiploidisten lajien siskoksille lasketaan sukulaisuuden astetta, saadaan eri tulos kun tavallisesti. Koska siskosten äiti on diploidinen, tätä kautta siskokset saavat puolet geeneistään samoiksi. Isän kautta siskokset saavat puolet geeneistään. Näistä geeneistä kaikki ovat yksilöiden kesken samoja, koska isä tuottaa sukusolunsa mitoosin kautta, tarkoittaen, että jokaisessa siittiösolussa on sama geneettinen informaatio. Yhteenlaskettuna siskosten sukulaisuuden asteeksi saadaan 0,75. Korkeamman sukulaisuusasteen takia naaraspuoliset jäsenet yrittävätkin usein muuttaa yhdyskunnan sukupuolirakennetta naarasvaltaisemmaksi. Tätä käytöstä on huomattu useilla eri lajeilla, ja se ilmenee siinä, että työläiset tappavat uroksia saadakseen enemmän resursseja naarastyöläisten kasvattamiseen.


title: Sukulaisvalinta

text: Kaiken kaikkiaan täyssiskosten sukulaisuuden aste haplodiploidisissa lajeissa on korkeampi kuin normaalisti. Tämä auttaa selittämään, miksi altruismin laji, jossa steriilit naarastyöläiset auttavat kuningatartaan, on syntynyt niin usein muurahaisten, mehiläisten ja ampiaisten kohdalla.


title: Sukulaisvalinta

text: Sukulaisuuden asteeseen liittyy myös epävarmuus. Yksilö ei voi olla aina varma sukulaisuussuhteestaan toisiin yksilöihin. Sisarukset voivat todellisuudessa ollakin sisaruspuolia ja toisinpäin. Yksilö ei myöskään voi olla yhtä varma identtisen kaksosensa todellisesta sukulaisuussuhteesta itsensä, mikä on yksi syy sille, miksi yksilöt eivät pidä identtisiä kaksosia täysin samanarvoisina kuin itseään. Sukulaisuussuhteita pitääkin aina arvioida ottaen huomioon se, miten varma yksilö voi olla siitä, mitä sukua sukulaiset hänelle oikeasti ovat.


title: Sukulaisvalinta

text: Kattava kelpoisuus () tarkoittaa sellaista tapaa laskea yksilön kelpoisuus, jossa ei oteta huomioon kaikkien vaikutusta yksilön omaan jälkeläismäärään, vaan tämän vaikutusta kaikkien jälkeläismäärään. Vaikutus muiden jälkeläismäärään painotetaan vielä sukulaisuusasteen kertovalla kertoimella, samalla tavoin kuin Hamiltonin säännössä. Hamilton keksi kattavan kelpoisuuden ja sen määritteli matemaattisesti vuoden 1964 artikkelissaan.


title: Sukulaisvalinta

text: Kattava kelpoisuus määritellään usein virheellisesti esimerkiksi seuraavanlaisesti:


title: Sukulaisvalinta

text: Molemmissa määritelmissä sukulaisten kelpoisuus kerrotaan sukulaisuuden asteella. Määritelmä 1 on virheellinen, koska kattavassa kelpoisuudessa ei oteta huomioon yksilön sukulaisten kaikkea kelpoisuutta, ainoastaan yksilön itsensä sukulaisilleen aiheuttama kelpoisuus. Määritelmät 1 ja 2 taas ottavat huomioon kaikki yksilön itsensä jälkeläiset, kun kattava kelpoisuus taas ei huomioi muiden yksilölle saattamia jälkeläisiä.


title: Sukulaisvalinta

text: Ryhmävalinnan seurauksena on syntynyt sosiaalisia hyönteisiä, joista osa kehittyy steriileiksi työläisiksi ja antaa sisarensa, kuningattaren, suorittaa kaiken lisääntymisen. Ilmiötä esiintyy sosiaalisissa pistiäisissä: ampiaisissa, mehiläisissä ja muurahaisissa. Tällainen sosiaalisuus on biologi ja etologi E. O. Wilsonin mukaan syntynyt ainakin 11 kertaa pelkästään pistiäisten lahkon sisällä. Toisaalta kuitenkin vain muutama esimerkki samanlaisesta sosiaalisuudesta on löydetty pistiäisten lahkon ulkopuolelta. Tätä sosiaalisuuden muotoa kutsutaan aitososiaalisuudeksi. Aitososiaalisuus eläinkunnan rajuin esimerkki tilanteesta, jossa yksilöt uhraavat jopa oman henkensä ”yhdyskunnan yhteisen hyvän vuoksi”. Aitososiaalinen käytös on tyypillistä haplodiploidisille lajeille, mutta sitä esiintyy myös joillakin muilla lajeilla, kuten termiiteillä.


title: Sukulaisvalinta

text: Haplodiploidisissa yhdyskunnissa naaraspuolinen kuningatar tuottaa jälkeläiset, ja lajin jäsenistä naispuoliset ovat diploidisia ja miespuoliset haploidisia. Naaraiden munat kehittyvät eri sukupuolisiksi sen perusteella, hedelmöitetäänkö ne. Hedelmöitetyistä munista syntyy naaraita, ja siten diploidisia yksilöitä, ja hedelmöittämättä jääneistä syntyy haploidisia koiraita. Steriilien naaraiden suhde kuningattareen on 0,5 ja koiraiden 1.


title: Sukulaisvalinta

text: Jos yhdyskunnan kuningattaren tyttäristä yksi alkaa myös kuningattareksi, sen jälkeläisten sukulaisuus vanhaan kuningattareen on 0,25 ja 0,5. Vanhan kuningattaren jälkeläisten sukulaisuus vanhoihin työläisiin on 0,75 ja 0,5. Sekä vanha kuningatar että hänen tyttärensä menettävät 50 % sukulaisuudestaan suhteessa uuden kuningattaren tuottamiin tyttäriin. Vanha kuningatar menettää 50 % sukulaisuudestaan myös suhteessa uusiin uroksiin, kun taas työläisten sukulaisuus kasvaa 50 %:lla. Tämä tarkoittaa sitä, että työläisten on helpompaa hyväksyä uusia kuningatar kuin entisen kuningattaren. Työläistenkin tulee vaikeammaksi hyväksyä uusi kuningatar, jos aiempi kuningatar on paritellut useamman kerran.


title: Sukulaisvalinta

text: Yhdyskunnissa kuningattaren sukulaisuus on yhtä suuri kun verrataan tämän naaras- ja koiraspuolisia jälkeläisiä. Työläisnaaraat taas ovat enemmän sukua kuningattaren tuottamille naaraille kuin koiraille. Työläisten olettaisikin yrittävän saada kuningattaren jälkeläisjakaumaa naarasvoittoisemmaksi ja kuningattaren yrittävät pitää sen tasaisena. Kenttä- ja laboratoriotutkimuksissa onkin huomattu, että silloin kun työläiset ovat yhdyskunnassa vallassa, jälkeläisjakauma on naarasvoittoinen, ja kuningattaren ollessa vallassa jakauma on yhden suhde yhteen. Vielä jos kuningatar on poissa ja työläinen ottaa vallan yhdyskunnassa, sukupuolijakaumasta tulee koirasvoittoinen.


title: Sukulaisvalinta

text: On kuitenkin huomattu, että usein yhdyskuntiin tulee myös toisista yhdyskunnista kuningattaria, eivätkä työläisnaaraat siltikään suosi omaa kuningatartaan vieraan yli. Onkin todettu, että yhdyskuntamuotoista elintapaa suosivat geenit eivät ole valikoituneet välttämättä sukulaisvalinnan, vaan yhdyskuntien tasolla vallitsevan valinnan perusteella. Yksilöt eivät siis toisin sanottuna asuisi yhdyskunnissa, koska ovat läheistä sukua, vaan ovat läheistä sukua, koska asuvat yhdyskunnissa.


title: Sukulaisvalinta

text: Yksilöiden ei tarvitse laskea Hamiltonin säännön mukaisia laskutoimituksia aina tehdessään sukulaisia koskevia päätöksiä. Vielä vähemmän yksilöiden tarvitsee osata laskea sukulaisuusasteensa muiden kanssa. Monet eläimet osaavat kyllä tunnistaa sukulaisiaan, usein hajun perusteella, mutta sukulaisvalinta voi toimia ilmankin tunnistuskykyä. Eläin voi toteuttaa toimillaan Hamiltonin yhtälön, vaikkei osaisikaan tunnistaa sukulaisiaan. Eläin voi esimerkiksi olla altruistinen lähellä asuvia lajitovereitaan kohtaan, sillä lähellä asuvat ovat muita todennäköisemmin tämän sukulaisia. Toisaalta jos eläin ei kykene tunnistamaan sukulaisiaan, tätä voidaan käyttää hyväksi. Hyväksikäytöstä on kyse esimerkiksi käen pesinnässä toisten lintulajien pesiin, kun emot pitävät huolta käen munista luullen niitä omikseen. Yksinkertaisimmillaan asiaa voidaan tarkastella geenitasolta: mikäli yksilön toimet toteuttavat Hamiltonin säännön, tämän geenit tapaavat rikastua populaatiossa, koska ne menestyvät sääntöä rikkovia geenejä paremmin.


title: Sukulaisvalinta

text: Sukulaisiaan kohti altruistiset yksilöt voivat joutua "huijaamisen" kohteeksi. Tällä tarkoitetaan sitä, että jotkut yksilöt hyväksyvät itseensä kohdistuvan sukulaisaltruismin, mutteivät itse toimi samalla tavoin. Tällaiset huijarit voivat periaatteessa estää sukulaisiin kohdistuvaa altruismia olemasta evolutiivisesti stabiili strategia. Avidan avulla suorittujen tutkimusten mukaan sukulaisiin kohdistuvat altruistit menestyvät hyvin, mikäli huijareita ei ole. Huijareiden paikalla ollessa altruistit häviävät usein populaatiosta. Tutkimuksen mukaan altruistit selviävät kuitenkin, jos syrjivät huijareita. Tämä on mahdollista, jos huijareiden perimä eroaa tarpeeksi altruisteista. Tällöin altruistit eivät pidä huijareita sukulaisinaan.


title: Sukulaisvalinta

text: Huijaamisen lisäksi myös muut tekijät voivat estää sukulaisiin kohdistuvan altruismin syntyä. Sukulaisten välinen kilpailu voi heikentää tai kokonaan poistaa sukulaisvalinnan seuraukset.


title: Sukulaisvalinta

text: Steven Rothstein esitti vuonna 1980, että sukulaisvalinta ei ole täysin erillinen ilmiö vastavuoroisesta altruismista, sillä sukulaiset asuvat ja toimivat usein yhdessä.


title: Sukulaisvalinta

text: Suuri osa eläinkunnasta olevasta altruismista kohdistuu yksilön sukulaisiin


title: Sukulaisvalinta

text: Jälkikasvusta huolehtiminen on yleisin tapaus sukulaisiin kohdistuvasta altruismista. Vanhemmat eivät kuitenkaan aina ole ainoat yksilöt, jotka auttavat nuoria yksilöitä. Useissa lintulajeissa linnut ruokkivat myös toistensa jälkikasvua. Esimerkiksi meksikonpensasnärhi elää viidestä viiteentoista yksilön ryhmissä. Ryhmä puolustaa aluettaan yhdessä ja ruokkivat yhdessä nuoret linnut. Noin puolet poikasten ruoasta tulee tavallisesti muilta kuin sen omilta vanhemmilta. Samanlaisia tapoja on muissakin linnuissa, jotka pesivät yhteisöissä. Tällaisia lajeja ovat esimerkiksi australian sinikurkkumaluri ja mutavaris. Naarasleijonat imettävät myös muita kuin omia pentujaan. Joidenkin mukaan tätä tapahtuu kuitenkin vain silloin kun naarasleijona on unessa.


title: Sukulaisvalinta

text: Selkärankaisissa passiivisemmat yksilöt hoitavat usein dominoivien yksilöiden jälkeläisiä. Tämän on useimmiten katsottu olevan sukulaisvalinnan seurausta. On tosin myös tutkimuksia, joiden mukaan suorat edut auttajalle saattavat olla aliarvioituja ja että suorat auttajelle koituvat hyödyt saattavat olla riittäviä pitämään yllä tällaisia rakenteita.


title: Sukulaisvalinta

text: Sukulaisvalintaa on arveltu vastavuoroisen altruismin ohella yhdeksi lintujen V-kirjaimen muotoisen lentomuodostelman selittäjäksi. Muodostelmassa ensimmäisenä lentävä lintu säästää tavallisesti vähemmän energiaa kuin muodostelmassa taaempana lentävät. Kärkilintukin voi silti voittaa muodostelman avulla, jos tilannetta mitataan kattavan kelpoisuuden avulla, kun muodostelmassa on myös kärkilinnun sukulaisia.


title: Sukulaisvalinta

text: Muita esimerkkejä todetuista ilmiöistä ovat seuraavat:


title: Börje Strandvall

text: Börje Strandvall (22. tammikuuta 1909 Kruunupyy – 20. heinäkuuta 1987 Pietarsaari) oli suomalainen pikajuoksija.


title: Börje Strandvall

text: Strandvall karsiutui Los Angelesin 1932 olympialaisissa 400 metrin juoksun välierissä sekä Berliinin 1936 olympialaisissa 200 metrin ja 400 metrin juoksun toisissa alkuerissä. EM-kilpailuissa 1934 hän karsiutui 400 metrin juoksun alkuerissä. Hän edusti Suomea yhdeksässä maaottelussa vuosina 1931–1936 ja saavutti yhdeksän lajivoittoa.


title: Börje Strandvall

text: Seuratasolla Strandvall edusti IF Drottia, Gamlakarleby IF:ää ja Helsingfors IFK:ta. Hän voitti Suomen mestaruuden 100:lla ja 200 metrillä vuosina 1933 ja 1934 sekä 400 metrillä vuosina 1931 ja 1933. Hän saavutti kuusi Suomen mestaruutta viestijuoksuissa sekä vuonna 1931 SM-hopeaa 200 metrillä ja pronssia 100 metrillä.


title: Börje Strandvall

text: Strandvall juoksi Suomen ennätyksiä 100 metrillä (10,8 s, sivuaminen vuonna 1931), 200 metrillä (21,8 s vuonna 1933) ja 400 metrillä (49,0 s, sivuaminen vuonna 1931 sekä 48,3 s vuonna 1933).


title: Börje Strandvall

text: Urheilu-uransa jälkeen Börje Strandvall toimi muun muassa Svenska Finlands Idrottsförbundin hallituksessa. Hänen veljensä Per Strandvall saavutti maastohiihdossa SM-hopeaa vuonna 1944 ja veljentyttärensä Mona-Lisa Pursiainen EM-mitaleja pikajuoksussa. Hänen serkkunsa Bertel Storskrubb oli 1940-luvulla Suomen parhaita yleisurheilijoita.


title: Urmas Alender

text: Urmas Alender (22. marraskuuta 1953 Tallinna – 28. syyskuuta 1994 "M/S Estonia", Utön edustalla) oli virolainen laulaja ja säveltäjä. Hän on soittanut muun muassa yhtyeissä Ruja ja Propeller. Alender on yksi tunnetuimmista autolautta "Estonian" uppoamisen uhreista.


title: Urmas Alender

text: Alender suoritti Tallinnan valtiollisesta konservatorion (nyk. Viron musiikki- ja teatteriakatemia) näyttelijälinjan (8. vuosikurssi) vuosina 1974–1978. Alender tunnettiin yhtenä laulavan vallankumouksen (1987–1989) keskeisistä muusikoista. Erityisesti merkityksellistä oli se, että Rujan kappaleet olivat pääasiassa neuvostovallan vainoaman isänmaallisen runoilijan Juhan Viidingun kynästä lähtöisin. Alender ehti julkaista kaksi albumia ennen kuolemaansa: Vana kloun (1992) ja Hingelind (1994). Koko tuotanto julkaistiin kaksiosaisena kokoelmana postyymisti vuonna 2000. Jälkeenpäin löytyneitä kappaleita on julkaistu postyymialbumeina. Alenderin tunnetuimpia kappaleita ovat “Kui mind enam ei ole”, “Teisel pool vett”, “Hüvasti kollane koer”, “Minu Eestimaa”, “Võta mind lehtede varju”, “Üksikutele”, “Hoia mind nii” ja “Juuspeened keeeled”.


title: Urmas Alender

text: Alender avioitui 2. heinäkuuta 1976. Kolme vuotta myöhemmin syntyi tytär Yoko, joka on tunnettu arkkitehti, poliitikko ja kansanedustaja.


title: Urmas Alender

text: Alenderista on tehty dokumentti "Teisel pool vett" (Liia Sakkos, 2003).


title: Petri Salminen

text:
Petri Salminen (s. 4. elokuuta 1963 Lahti) on suomalainen iskelmälaulaja jonka ensimmäinen single oli "Kun kerran vaan".
Nykyään Salminen toimii veturinkuljettajana.


title: Christophe Lemaitre

text: Christophe Lemaitre (s. 11. kesäkuuta 1990 Annecy) on ranskalainen pikajuoksija.


title: Christophe Lemaitre

text: Lemaitre sijoittui alle 18-vuotiaiden MM-kilpailuissa 2007 neljänneksi 100 metrillä ja viidenneksi 200 metrillä. Vuonna 2008 hän voitti kultaa alle 20-vuotiaiden MM-kilpailuissa 200 metrillä. Torinon EM-hallikilpailuissa 2009 hän karsiutui 60 metrillä välierissä. Lemaitre voitti alle 20-vuotiaiden EM-kilpailuissa Novi Sadissa 2009 kultaa 100 metrillä ajalla 10,04. Aika oli uusi kisaennätys ja nuorten Euroopan ennätys. Lemaitren debyytti aikuisten MM-kilpailuissa Berliinissä 2009, päättyi 100 metrin juoksussa varaslähdön takia toisiin alkueriin. 4×100 metrin viestin loppukilpailussa hän juoksi kahdeksanneksi sijoittuneen Ranskan joukkueen ankkuriosuuden.


title: Christophe Lemaitre

text: 9. heinäkuuta 2010 Lemaitre juoksi Ranskan mestaruuskilpailuissa ajan 9,98, mikä oli ensimmäinen kymmenen sekunnin rajan alitus valkoihoiselta juoksijalta. Aika oli myös Ranskan ennätys. Lemaitre itse katsoo, että keskustelu rodusta ja ”valkoihoisista juoksijoista” on absurdia ja osoittaa huonoa makua.


title: Christophe Lemaitre

text: Barcelonan EM-kilpailuissa 2010 Lemaitre voitti kultaa 100 metrin juoksussa ajalla 10,11 ja 200 metrin juoksussa ajalla 20,37. Hän voitti kultaa myös Ranskan pikaviestijoukkueessa. Pariisin EM-hallikisoissa 2011 hän sai pronssia 60 metrillä ajalla 6,58. Daegun MM-kilpailuissa 2011 hän sijoittui 100 metrillä neljänneksi ajalla 10,19 ja sai 200 metrillä pronssia Ranskan ennätysajalla 19,80. Lemaitre oli myös mukana MM-hopeaa voittaneessa pikaviestijoukkueessa. Helsingin EM-kilpailuissa 2012 Lemaitre voitti kultaa 100 metrin juoksussa ajalla 10,09 ja juoksi myös Ranskan pikaviestijoukkueessa, joka sai pronssia ajalla 38,46. Lontoon olympialaisissa hän sijoittui 200 metrillä kuudenneksi ja Ranska pikaviestissä lopulta kolmanneksi, kun edelle sijoittunut Yhdysvaltain joukkue hylättiin Tyson Gayn dopingkäryn takia.


title: Christophe Lemaitre

text: Moskovan MM-kilpailuissa 2013 Lemaitre sijoittui 100 metrin juoksussa seitsemänneksi ajalla 10,06, mutta loukkaantui juoksussa eikä voinut osallistua 200 metrin juoksuun eikä 4×100 metrin viestiin. Zürichin EM-kisoissa 2014 Lemaitre sai hopeaa sekä 100 että 200 metrin juoksussa ja pronssia pikaviestissä. Pekingin MM-kilpailuissa 2015 hän karsiutui 100 ja 200 metrin välierissä sekä oli pikaviestissä viides.


title: Christophe Lemaitre

text: Rion olympialaisissa 2016 Lemaitre voitti 200 metrin juoksussa pronssia ajalla 20,12. 100 metrillä hän karsiutui välierissä. Lontoon MM-kilpailuissa 2017 hän karsiutui 200 metrin välierissä ja oli pikaviestissä viides.


title: Super Tourenwagen Cup

text: Super Tourenwagen Cup (lyh. STW) oli saksalainen kilpa-autosarja, jota ajettiin vuosina 1994–1999. Vuodesta 1998 lähtien sarjan nimi oli Deutsche Supertourenwagen Meisterschaft. Sarjaa ajettiin tuolloisilla FIA:n Class II säännöillä, samankaltaisilla autoilla kuten esimerkiksi Britannian (BTCC) ja Ranskan (Supertourismo). STW-sarja oli aluksi Saksan toiseksi arvostetuin vakioautosarja DTM-sarjan jälkeen, jota ajettiin FIA:n Class I säännöillä.


title: Super Tourenwagen Cup

text: STW-sarjaan osallistui muun muassa BMW, Ford, Peugeot, Nissan, Audi ja Honda. Mestaruuden voittaneita kuljettajia olivat Johnny Cecotto, Joachim Winckelhock, Laurent Aiello, Emanuele Pirro ja Christian Abt. Muuten merkittäviä ja nimekkäitä kuljettajia sarjassa olivat Riccardo Patrese, Baijerin Prinssi Leopold ja Hans-Joachim Stuck.


title: Super Tourenwagen Cup

text: Kilpailuja ajettiin perinteisillä saksalaisilla kilparadoilla kuten Hockenheimissä, Nürburgringillä ja Avusissa.


title: Kinks Greatest Hits

text:
Kinks Greatest Hits on The Kinksin vuonna 1972 Kanadassa julkaistu kokoelma-albumi. Se on periaatteessa vain hieman muunneltu versio vuonna 1966 julkaistusta kokoelmasta "Well Respected Kinksistä". Myös kansikuva on sama.A-puoli
B-puoli


title: Ensimmäinen yhteys (romaani)

text: Ensimmäinen yhteys () on Carl Saganin vuonna 1985 julkaistu tieteisromaani. Vuonna 1997 kirjasta tehtiin samaa nimeä kantava elokuva, "Ensimmäinen yhteys", jossa pääosaa esitti Jodie Foster.


title: Ensimmäinen yhteys (romaani)

text: Vuonna 1981 Simon & Schuster antoi Saganille kahden miljoonan dollarin etumaksun romaanista, mikä oli siihen mennessä suurin romaanista koskaan maksettu etumaksu. Romaanin päähenkilö, Eleanor Arroway, on nimetty Eleanor Rooseveltin ja Voltairen mukaan.


title: Hirō Onoda

text: Hirō Onoda (, 19. maaliskuuta 1922 Kainan – 16. tammikuuta 2014 Tokio) oli keisarillisen Japanin armeijan luutnantti, joka antautui vasta 29 vuotta toisen maailmansodan jälkeen.


title: Hirō Onoda

text: Onoda piileskeli 30 vuotta Filippiinien Lubangsaarella. Hän oli saanut päälliköltään majuri Taniguchilta käskyn jäädä saarelle, ”vaikka Japanin armeija tuhoutuisi”. Onoda ei saanut peruutuskäskyä sodan loppuvaiheissa, ja suostui antautumaan vasta 10. maaliskuuta 1974 saatuaan käskyn sodan ajan päälliköltään. Onoda luovutti miekkansa Filippiinien ilmavoimien komentajalle, kenraalimajuri Jose Rangudolle, ja sai miekkansa takaisin. Siten hän oli virallisesti lopettanut sotilasuransa.


title: Hirō Onoda

text: Seuranaan saarella Onodalla oli sotilas Kinshichi Kozuka, joka sai surmansa Filippiinien viranomaisten ja piileskelijöiden välisessä laukaustenvaihdossa aiemmin. Onoda kuoli Tokiossa 91-vuotiaana tammikuussa 2014.


title: Feres (mytologia)

text: Feres () oli kreikkalaisessa mytologiassa Kretheuksen ja Tyron poika. Hänen veljiään olivat Aison ja Amythaon.


title: Feres (mytologia)

text: Kretheuksen kuoleman jälkeen hänen velipuolensa Pelias, Tyron ja Poseidonin poika, tavoitteli koko Thessalian herruutta. Saavuttaakseen tavoitteensa hän heitti Aisonin tyrmään sekä karkotti Fereen ja kaksoisveljensä Neleuksen Messeniaan, jossa nämä asettuivat Pylokseen äitinsä serkun kuningas Afareuksen luokse.


title: Feres (mytologia)

text: Feres hallitsi myöhemmin kuninkaana Feraissa, hänen mukaansa nimetyssä kaupungissa, jonka hänen uskottiin perustaneen. Häntä seurasi hallitsijana hänen poikansa Admetos. Muita hänen lapsiaan olivat Lykurgos, Eidomene ja Periapis.


title: Mutkattomat

text: Mutkattomat on suomalainen tanssimusiikkiyhtye, joka perustettiin vuonna 1975 Orimattilassa. Sen alkuperäiseen kokoonpanoon kuuluivat Eki Jantunen, Pekka Melander ja Hannu Tuominen. Miehitys on vaihdellut vuosien mittaan, ja vuonna 2006 mukana olivat johtohahmo Jantusen (kitara ja laulu) ohella Pekka Melander (hanuri), Kari Salminen (rummut ja laulu) ja Jani Varpujärvi (koskettimet ja laulu).


title: Mutkattomat

text: Yhtyeen nimi saatiin orimattilalaisen Virke Oy:n valmistamien Mutkattomat-miestenvaatteiden tuotemerkistä. Yhtye tunnetaan eristyisesti sen ensimmäisestä levytyksestä, alun perin 1976 taltioidusta kappaleesta Jätkän humppa, jonka sävelsi Pekka Melanderin isä Paavo Melander.


title: Helsingin lääninvankila

text: Helsingin lääninvankila (vuodesta 2001 Helsingin tutkintavankila) oli vuosina 1837–2002 Helsingissä Katajanokan kaupunginosassa toiminut vankila. Vankila valmistui keisari Nikolai I:n hyväksymien piirustusten mukaisesti vuonna 1837. Katajanokalla oli toiminut jo vuodesta 1749 lähtien Helsingin kruununvankila, jonka viereen Helsingin tutkintavankila rakennettiin. Valmistuessaan vankilassa oli 12 vankihuonetta, kaksi vartijoiden huonetta ja jumalanpalvelushuone. Vankila-aluetta ympäröi korkea punatiilimuuri. Vankilaa laajennettiin punatiilisillä, ristinmuotoisella selliosastoilla vuonna 1888, jolloin vankilan vanhasta osasta tehtiin hallintorakennus. Vankilan kappeli valmistui 1830-luvulla.


title: Helsingin lääninvankila

text: Suomen itsenäistymisen jälkeen Helsingin lääninvankila jatkoi toimintaansa entiseen tapaan. Toisessa maailmansodassa vuonna 1944 vankila sai osuman ilmahyökkäyksessä. Lentopommi räjähti vankilan leipomon lähellä surmaten vartijan ja sytyttäen tulipalon. Viisi vankia käytti tilannetta hyväkseen ja karkasi. Sodan päätyttyä vankila oli tunnettu siitä, että siellä säilytettiin osaa sotasyyllisyysoikeudenkäynnissä tuomittuja henkilöitä.


title: Helsingin lääninvankila

text: Viimeiset vuodet Helsingin lääninvankila toimi tutkintavankilana, eli siellä säilytettiin oikeuskäsittelyä odottavia, rikoksesta epäiltyjä henkilöitä. Tätä kuvaamaan vankilan nimi vaihdettiin Helsingin tutkintavankilaksi vuonna 2001. Lisäksi vankilassa oli vankeja, joiden maksamattomat sakot oli muunnettu vankeusrangaistukseksi. Vankilatoiminta Katajanokalla loppui vuonna 2002 Vantaan vankilan valmistuttua. Nykyisin vankilan tiloissa toimii Hotel Katajanokka.


title: Nokia N96

text: Nokia N96 on Nokian N-sarjan matkapuhelin. Puhelimessa on 16 gigatavua sisäistä flash-muistia ja sitä voidaan laajentaa "lennossa" vaihdettavalla MicroSDHC-muistikortilla. Valmistaja ilmoittaa laitteen tukevan kortteja 8 gigatavuun asti, mutta suuremmatkin toimivat.


title: Nokia N96

text: Puhelin julkaistiin ensimmäisen kerran julkisesti Mobile World Congress -nimisessä tapahtumassa Barcelonassa helmikuussa 2008. Toimitukset aloitettiin syyskuussa 2008.


title: The Kinks’ Greatest – Celluloid Heroes

text:
The Kinks' Greatest – Celluloid Heroes on The Kinksin vuonna 1976 julkaistu kokoelma-albumi, joka sisältää yhtyeen tunnetuimpia kappaleita vuosilta 1971–75. Osa kappaleista on live-versioita ja monet studioversiot eroavat hienokseltaan alkuperäisistä äänityksistä miksauksen osalta. Syyskuussa 2001 julkaistiin CD-versio, johon sisältyi ylimääräisiä kappaleita samalta aikakaudelta.A-puoli
B-puoli


title: Vesterinen Yhtyeineen

text: Vesterinen Yhtyeineen on suomalainen kuudesta jäsenestä koostuva pop-musiikkia soittava yhtye. Yhtye tuli tunnetuksi elokuussa 2009 julkaistun "Jönköping"-nimisen albumin singlestä "Mitä tapahtui Hokkasen Timolle". Kappale valittiin toukokuun ensimmäisellä viikolla 2009 YleX-radiokanavan Tehobiisiksi. Yhtye on keikkaillut muun muassa Provinssirockissa Seinäjoella.


title: Vesterinen Yhtyeineen

text: Tero Vesterinen teki aikoinaan coverkeikkoja eri kokoonpanon kanssa kunnes vuonna 2006 alkoi syntyä omia biisejä ja vuodesta 2009 Tero on levyttänyt musiikkia Vesterinen Yhtyeineen -yhtyeen nimissä.


title: Vesterinen Yhtyeineen

text: Yhtyeen kappaleet ovat pääosin Tero Vesterisen, Teemu Jokisen ja Janne Riionheimon sanoittamia, mutta koko yhtye osallistuu kappaleiden sävellys- ja sovitustyöhön, esimerkiksi "Kukaan ei koskaan" -kappale on Teemu Jokisen säveltämä ja sanoittama. Kappaleiden tekijänimeksi onkin usein merkitty koko yhtye. Lisäksi yhtye on levyttänyt joitakin cover-kappaleita, esimerkiksi debyyttialbumilla "Jönköping" on cover-versio Aki Sirkesalon kappaleesta "Naispaholainen" ja "Erikoismiehen jäähyväiset" -levyllä on Martti Heikkilän tekemä kappale "Villihevosia" jonka levytti aikaisemmin Hanna Ekola.


title: Vesterinen Yhtyeineen

text: Yhtyeen kokoonpanossa on silloin tällöin mukana myös trumpetinsoittaja Martti Vesala.


title: Vesterinen Yhtyeineen

text: Yhtye oli Emma-ehdokas vuoden 2009 tulokkaaksi, "Jönköping" vuoden debyyttialbumiksi ja "Kukaan ei koskaan" -kappale vuoden biisiksi.


title: Vesterinen Yhtyeineen

text: Vesterinen Yhtyeineen julkaisi toisen albuminsa, "Erikoismiehen jäähyväiset", vuonna 2011. Albumin ensimmäinen single oli "Isä", joka soi myös "Tappajan näköinen mies" -televisiosarjan tunnusmusiikkina. Toinen single albumilta on "Kiljut riemusta". Se nousi Suomen soitetuimpien top 20 listalla parhaimmillaan sijalle 10. Kolmas single albumilta on "Kanto".


title: Vesterinen Yhtyeineen

text: Vesterinen Yhtyeineen julkaisi 5. maaliskuuta 2012 ensimmäisen singlen, "Reppana", talvella 2013 ilmestyneeltä kolmannelta albumiltaan.


title: Vesterinen Yhtyeineen

text: Vesterinen Yhtyeineen teki neljännen albumin omin voimin, jopa kansitaide on myös yhtyeen käsialaa.


title: Vesterinen Yhtyeineen

text: Vesterinen Yhtyeineen on mukana "Saman taivaan alla" -levyprojektissa.


title: Vesterinen Yhtyeineen

text: Laulaja Vesterisen isoisä on harmonikansoittaja Viljo "Vili" Vesterinen.


title: Vesterinen Yhtyeineen

text: " "Listasijoitukset Suomen viralliselta singlelistalta (Single Top 20), Suomen virallinen latauslista (Top 30) ja Suomen suosituimmat (Music Control -radiolista) (Radio Top 20/100).


title: KHL:n varaustilaisuus 2009

text: KHL:n varaustilaisuus 2009 oli ensimmäinen KHL-liigan järjestämä nuorten pelaajien . Tilaisuus pidettiin 1. heinäkuuta 2009. Tilaisuuteen osallitui vain 23 KHL-seuraa Himik Voskresenskin ja Vitjaz Tšehovin jättäytyessä pois taloudellisen tilanteen vuoksi. Liigan ensi kaudella todennäköisesti liittyvä Avtomobilist Jekaterinburg osallistui sen sijaan tilaisuuteen. Pääasiassa tilaisuudessa varattiin venäläisiä pelaajia. Ensimmäinen varaus oli TsSKA Moskovan varaama puolustaja Mihail Pašnin. Yhteensä varaustilaisuudessa varattiin neljässä kierroksessa 86 pelaajaa, vaikka 91 varausvuoroa oli käytettävissä. HK MVD jätti käyttämättä kaikki varausvuoronsa, kuin myös muutama muu joukkue viimeisten vuorojensa kanssa.


title: KHL:n varaustilaisuus 2009

text: Varausjärjestys oli suoraan kuluneen kauden runkosarjan loppusijoitukset huonoimmasta alkaen varauskierros kerrallaan. Avtomobilist Jekaterinburg, joka ei ollut mukana viime kaudella, varasi viimeisenä. Kaksi huonoiten menestynyttä joukkuetta, Himik Voskresensk ja Vitjaz Tšehov, eivät kuitenkaan osallistuneet tilaisuuteen, joten ensimmäisen vuoron sai Dynamo Minsk. Dynamo Minsk oli myynyt ensimmäisen vuoronsa TsSKA Moskovalle, joka sai suorittaa KHL:n historian ensimmäisen pelaajavarauksen.


title: KHL:n varaustilaisuus 2009

text: Joukkueet saivat varata 17–21 -vuotiaita pelaajia, joilla ei ollut minkään asteista sopimusta toisen KHL-seuran kanssa. Seurat saivat varata kukin omista juniorijoukkueistaan yhteensä 15 pelaajaa, joita muut seurat eivät saaneet varata. Seuroilla on nyt yksinoikeus tehdä sopimus varaamiensa venäläispelaajien kanssa kunnes he täyttävät 28 vuotta.


title: KHL:n varaustilaisuus 2009

text: Venäläiset kykyjenetsijät luetteloivat 749 varattavaa pelaajaa Venäjältä, Euroopasta ja Pohjois-Amerikasta. Näistä valtaosa, 558 oli venäläisiä. Seuraavana kykyjenetsijöiden tekemä varattavien pelaajien top 5 luettelo:


title: KHL:n varaustilaisuus 2009

text:
Varaustilaisuuden aktiivisimmat varausten hankkijat olivat HK Atlant yhdellätoista varauksella ja SKA Pietari yhdeksällä varauksella. Eniten pelaajia varattiin paljon juniorityötä tekevästä MHK Krylja Sovetovista. Yleisesti ulkomaalaisia pelaajia varattiin nihkeästi, esimerkiksi kanadalaisia varattiin koko tilaisuudessa vain kaksi kykyjenetsijöiden lupauksista huolimatta.
Eräät seurat, kuten SKA Pietari, varasivat ulkomaalaisia pelaajia aktiivisesti siinä toivossa, että he suuntaisivat Venäjälle jos ura ei aukene Pohjois-Amerikassa. Toiset seurat pyrkivät varaamaan nuorten venäläislupausten oikeudet itselleen. TsSKA Moskova luopui neljästä varausvuorosta, jotta saisi varattua suurlupauksen Pašninin. Muutama joukkue jätti kokonaan varaamatta: HK MVD jätti vuoronsa väliin ja HK Traktor Tšeljabinsk myi kaikki vuoronsa.


title: Tristan Wilds

text: Tristan Wilds (s. 15. heinäkuuta 1989) on yhdysvaltalainen näyttelijä. Hän näyttelee 90210-sarjassa Dixon Wilsonia. Hän esitti aiemmin HBO-sarjassa Langalla Michael Leetä. Television lisäksi hänellä on ollut myös elokuvarooleja. Hän aloitti näyttelijänuransa jo lapsena.


title: Siwa (keidas)

text: Siwa () on keidas Matruhin kuvernoraatissa Egyptissä lähellä Libyan rajaa. Asukkaita keitaalla on noin 25 000 ja pinta-alaa sillä on 1 088 neliökilometriä. Keitaan leveys vaihtelee viiden ja 27 kilometrin välillä.


title: Siwa (keidas)

text: Siwa sijaitsee Saharan autiomaassa, laaksossa 18 metriä merenpinnan alapuolella. Lähin kaupunki on Marsa Matrouh Välimeren rannalla. Marsa Matrouhiin on matkaa 305 kilometriä, jonne pääsee Siwasta linja-autolla. Toinen lähellä sijaitseva kaupunki on Baharia, jonne on matkaa 420 kilometriä. Siwassa tuotetaan taateleita ja oliiveja.


title: Siwa (keidas)

text: Siwan keidasta on asutettu jo paleoliittiselta ja neoliittiselta kivikaudelta lähtien. Berberit asettuivat Siwan lähistölle noin 10 000 vuotta sitten liikkuen ensin rannikolla ja siirtyen lopulta sisämaahan Siwaan valloittajien tieltä. Ensimmäiset historialliset maininnat Siwasta ovat muinaisen Egyptin uuden- ja keskivaltakunnan ajoilta. Muinaisessa Egyptissä Siwa oli tärkeä kulttuurikeskus. Paikalle rakennettiin Amon-Ralle omistettu temppeli, jossa toimi Ammonin oraakkeli. Se oli 700-luvun eaa. paikkeilla hyvin tunnettu Välimeren itäosissa. Kreikkalaiset pitivät sitä Zeus Ammonin oraakkelina. Vuonna 524 eaa. Persian kuningas Kambyses II yritti tuhota oraakkelin epäsuotuisan ennustuksen jälkeen ja lähetti Siwaan 50 000:n miehen armeijan, joka kuitenkin katosi lopulta aavikolle jälkiä jättämättä.


title: Siwa (keidas)

text: Eristäytyneen sijaintinsa takia Siwa oli pitkään islamin vaikutuksen ulkopuolella Egyptin muslimivalloituksen jälkeenkin. Paikalliset vastustivat keskushallinnon yrityksiä vakiinnuttaa valtansa alueella myös sotilaallisin keinoin. 1800-luvun puolivälissä Abu Musallim -niminen Kairossa opiskellut tuomari kokosi keitaan ja sitä asuttaneiden sukujen historian teokseksi, joka on nykyisin pääasiallinen lähde Siwan historiasta. Teos kulki suvussa ja sitä päivitettiin aina 1960-luvulle saakka. Vuonna 1986 Marsa Matrouhin ja Siwan välillä aloitettiin päivittäinen bussiliikenne ja öljynetsintä sekä armeijan tukikohdat ovat tuoneet asumaan paikalle monia ulkopuolisia. Siwa on nykyisin myös merkittävä turistikohde.


title: Siwa (keidas)

text: Siwan väestö ei ole egyptiläistä, vaan berbereitä. Asukkailla on oma kulttuuri ja oma kieli, siwi, jolla ei ole kirjoitettua muotoa. Siwan väestö on islaminuskoista.


title: Siwa (keidas)

text: Siwan miehet olivat tunnettuja avoimesta homoseksuaalisuudestaan, ja aikoinaan miehet ovat solmineet keskenään avioliittojakin. Tämä juontaa juurensa ajalle, jolloin Siwan asukkaat asuivat Shali-nimisessä linnoituksessa ja keitaan 20–40-vuotiaille miehillä, joita kutsuttiin nimellä "zaggalah", oli tapana viettää yönsä linnoituksen ulkopuolella. "Zaggalahit" suojelivat Siwaa hyökkäyksiltä ja hoitivat peltoja. "Zaggalahit" tunnettiin homosuhteistaan ja siitä, että he rakastivat musiikkia ja viiniä. Egyptin kuningas Fu’ad I kielsi miesten väliset avioliitot vuonna 1928, mutta ne jatkuivat salaa 1940-luvulle saakka. Muualla Egyptissä miesten väliset suhteet olivat olleet kiellettyjä jo vuosikymmeniä aikaisemmin. Nykyisin homoseksuaalisuudesta ei puhuta tai se kielletään. Homoseksuaalisuudesta syytetyt miehet ovat jopa joutuneet väkivaltaisten hyökkäysten kohteiksi. Siwan naiset peittävät tavallisesti ulkona kulkiessaan kätensä, jalkateränsä ja kasvonsa.


title: Siwa (keidas)

text: Siwan vanhakaupunki, Shali, on rakennettu 1200-luvulla savitiilistä. Se kuitenkin raunioitui vuonna 1926, kun Siwassa satoi kolmena päivänä. Noin kaksi kilometriä Siwan keskustasta sijaitsee yksi keitaan 300 lähteestä, Kleopatran lähde. Varmaa tietoa Kleopatran kylpemisestä lähteessä ei ole. Siwassa sijaitsee lisäksi 500 vuotta ennen ajanlaskua rakennetun Amon-jumalan oraakkelin temppelin rauniot. Aleksanteri Suuri kävi Siwassa joko vuonna 331 eaa. tai 332 eaa. hakemassa oraakkelilta siunausta asemalleen.


title: Siwa (keidas)

text: Siwan pohjoispuolella sijaitsee Jebel al-Mawta eli ”Kuolleiden vuori”. Sinne on haudattu Egyptin 26. dynastian ja Ptolemaiosten hallitsijasuvun jäseniä. 26. dynastian haudoista vanhimmat ovat vuosilta 664–525 eaa. Joissain haudoissa on hyvin säilyneitä seinämaalauksia.


title: Sweet 16 – It’s It’s....Sweet’s Hits

text: Sweet 16 – It's It's...Sweet's Hits on Sweet-yhtyeen vuonna 1984 julkaistu kokoelma-albumi yhtyeen tunnetuimmista hiteistä vuosilta 1971–78.


title: Sweet 16 – It’s It’s....Sweet’s Hits

text:
A-puoli
B-puoli


title: Nightwing/Huntress

text: Nightwing/Huntress on vuonna 1998 ilmestynyt DC Comicsin julkaisema 4-osainen lyhytsarja, joka seuraa Nightwingin ja Metsästäjättären yhteistyötä selvittäessään erään prostituoiduksi oletetun naisen murhaa, joka tapahtui erään mafiapomon nimellä varatussa hotellihuoneessa.


title: Nightwing/Huntress

text: Sarjakuva julkaistiin vuonna 2003 pehmeäkantisena yhdeksi sarjakuvalehdeksi, joka sisälsi kaikki neljä osaa.


title: Nightwing/Huntress

text: Sarja alkaa kun prostituoituna pidetty nainen murhataan mafioso Frankie Blackin nimellä varatussa Starlightin hotellihuoneessa. Harvey Bullock tutkii murhaa ja kuulustelee paikalla olevaa poliisia, joka olettaa Blackin tappaneen naisen. Bullock ihmettelee tapausta, miksi joku tappaisi nimellään varatussa huoneessa. Myös Metsästäjätär kuulee keskustelun. Samaan aikaan varastolla Nightwing tarkkailee mafioso Blackia, jonka luokse säntää alaisensa Pasquale. Hän kertoo pomolleen tapahtuneen ja suosittelee kertomaan korkeammalle mafoataholle Malfattille Blackin olleen naisystävänsä Moiran kanssa. Black ei kuitenkaan suostu, koska epäilee Malfattin vain tappavan hänet ja on enemmän kiinnostunut tulevasta tavaralähetyksestä.


title: Nightwing/Huntress

text: Metsästäjätär ja Nightwing tapaavat katolla, jossa Metsästäjätär käskee Nightwingin lähettämään Batmanille viestin selvittävänsä meneillään olevan rikoksen. Nightwing kertoo ettei ole mikään viestipoika ja kertoo tuuraavansa Batmania kyseisen viikon Gotham Cityn partioimisessa. Hän ei myöskään suostu jättämään Metsästäjätärtä tutkimaan tapausta yksin, koska ei hyväksy kaikkia hänen metodeja ja otta hänet mukaan tehtävään. Lisäksi Nightwing kertoo ettei Frankie Black ole syyllinen, jota Metsästäjätär oletti. He tutkivat hotellihuonetta, jonka seinällä he näkevät L-muotoisen veritahran. Samalla Gothamin poliisilaitokselle ilmestyy luutnantti Ellison, joka pyytää Bullockilta apua etsimään naistyöparinsa.


title: Nightwing/Huntress

text: Ellison tunnistaa ruumishuoneessa prostituoiduksi oletetun naisen kadonneeksi työparikseen. Bullock ihmettelee koko tilannetta miksi nainen olisi mennyt soluttautuneena ilman kuuntelulaitteita tai virkamerkkiä mafioson perään. Sillä välin kun Malfatti käy juttelemassa Moiran kanssa Nightwing ja Metsästäjätär päättävät käydä kuulustelemassa Frankie Blackin alaista Pasqualea. Tilanne kuitenkin käy riitaisaksi, kun Metsästäjätär keskeyttää Nightwingin kuulustelun väkivaltaisella uhkailulla. Sillä välin Black on poliisien kuulusteltavana ja saa myös kuulla kuolleen naisen olleen luutnantti Ellisonin työpari.


title: Nightwing/Huntress

text: Malfattin keskustelu Moiran kanssa saa uuden käänteen, kun hän menee tapaamaan Frankie Blackia vankilaan ja kertoo tavanneensa tämän naisystävän. Lisäksi Malfatti kyselee Blackin suunnittelemasta asekaupasta, jonka Nightwing kuitenkin keskeytti. Black kertoo oman versionsa tarinasta ja hetkeä myöhemmin Malfatti käskee viitoten miehiään vapauttamaan Blackin vankilasta aseet paukkuen. Sillä välin erimielisyyksistä huolimatta Nightwing ja Metsästäjätär jatkavat yhteistyötä, kun Nightwing saa selvitettyä Blackin lavastaneen tahalleen murhan, jotta hänen asekauppansa tulot tulisi vain itselle, eikä Malfatti saisi rahaakaan. Lisäksi murhan vuoksi Black toivoi saavansa erota mafiasta ja aloittaa normaalin elämän naisystävänsä kanssa. Metsästäjätär käy huomaamatta poliisilaitoksen todistushuoneistossa, jossa hän yllättää erään poliisin, joka sai selville kuolleen naisen olleen soluttautunut poliisi. Metsästäjätär kuulustelee poliisia tällä kertaa rauhallisesti ja saa myös selville naisen tilanteesta. Hän kertoo tiedon Nightwingille, joka puolestaan haluaa laittaa erimielisyydet sivuun ja vihjailee haluavansa tehdä useammin yhteistyötä Metsästäjättären kanssa.


title: Nightwing/Huntress

text: Nightwing herää Metsästäjättären asunnosta, jonka kanssa hän on viettänyt illan samassa sängyssä. Nightwing soittaa Oraakkelille, joka ihmettelee miksi Grayson on lähes alasti ja kuiskailee. Grayson kertoo olevansa Metsästäjättären luona ja tarvitsee hänen apuaan naispoliisin murhajutussa. Oraakkeli kuitenkin varoittaa Graysonia sekaantumasta romanttisesti Metsästäjättäreen, sillä hän ei ole sitä miltä näyttää, lisäksi Oraakkeli kertoo ettei Graysonilla ole maailman paras ihmistuntemus. Metsästäjättären herättyä kaksikkolle tulee jälleen riitaa keskenään ja Grayson pukee Nightwing asunsa ylleen ja matkaa kadulle. Hän kuulustelee muutamia prostituoituja, joista eräs kertoo nähneensä kyseisen naisen. Nainen maksoi toiselle prostituoidulle rahaa päästäkseen hänen tilalleen hotellille, jonne nainen meni erään poliisiksi pukeutuneen miehen kanssa.


title: Nightwing/Huntress

text: Sillä välin Metsästäjätär tunkeutuu uudelleen Pasqualen luokse, jota Malfatti on katsomassa. Metsästäjätär on edelleen sitä mieltä, että Pasquale tappoi naisen hotellissa. Myös mafioso Malfatti miettii asian mahdollisuutta vaikka Pasquale yrittää peloissaan kertoa ettei ole tehnyt mitään. Myöhemmin Pasquale jätetään poliisien huostaan väittäessään tappaneensa naispoliisin. Nightwing saa selville Oraakkelilta Malfattin järjestäneen etukäteen Blackin vapaaksi vankilasta ja vieneen Blackin naisystävän Moiran mukaansa. Lisäksi Nightwing saa tietää Bullockilta Malfattin ravintolaan tunkeutumisen yhteydessä Pasqualen antautuneen poliiseille. Nightwing ei yrittää selittää ettei Pasquale ole murhaaja vaan, joku poliiseista ja katoaa paikalta. Hän tapaa Metsästäjättären katolla ja epäilee että Malfatti käyttää Pasqualea vain suojellakseen Frankie Blackia. Metsästäjätär ei välitä tilanteesta vaan toivoisi Blackin saavan surmansa. Sillä välin Pasquale väittää kuulusteluusa surmanneensa naispoliisin, mutta Ellison ei alkaa epäröidä kuulustelun jälkeen. Hän epäröi Nightwing puheiden perusteella, jonka mukaan murhaaja olisikin yksi poliiseista. Ellison menee pukuhuoneeseen, jossa on myös konstaapeli Mason. Hän ryhtyy juttelemaan Masonin kanssa ja kysyy tämän mielipidettä parinsa Beckerin murhasta. Mason epäilee Blackin murhanneen naisen, mutta tapahtumasta saisi lisää varmuutta uusien todistusaineistojen perusteella. Juteltuaan hetken Ellison matkaa ulos ja sytyttää Batmanin merkkivalon taivalle, kun Nightwing ilmestyy samalla paikalle. Hetken juttelun jälkeen Ellison ryntää takaisin kuulustelu huoneelle tyynyn pussilakanan kanssa ja kertoo Pasqualen olevan syytön ja todellinen syyllinen olisi konstaapeli Mason. Pasquale on vapaa lähtemään pois ja hetkeä myöhemmin Ellisonin ja Bullockin riidellessä juuri Ellisonin tekemistä johtopäätöksistä Mason karkaa poliisiasemalta. Hän hyppää poliisiauton kyytiin ja käskee toista poliisia seuraamaan taksia, johon Pasquale on juuri noussut kyytiin.


title: Nightwing/Huntress

text: Mason puhuu itsekseen naispoliisin tappamisesta samalla kun he ajavat taksin perässä. Yhtäkkiä Mason alkaa sekoilla yhä enemmän ja uhkaa aseella vieressä olevaa poliisia. Saapuessaan Malfattin piilopaikan lähelle Mason käskee pysäyttämään auton ja käskee toista poliisia ulos autosta, jonka hän lopulta ampuu. Myöhemmin Nightwing ja Metsästäjätär saapuvat paikalle Metsästäjättären autolla ja ihmettelevät aluksi mitä poliisit täällä tekevät. Pian kaksikko saa todistaa ikkunasta Masonin ohella, kuinka Black surunmurtamana ampuu naisystävänsä Moiran. Malfatti on tilanteeseen tyytyväinen ja Black suuntaa ulos talosta, jossa kostaapeli Mason uhkaa häntä aseella ja yrittää pidättää mafiosoa. Samalla paikalle saapunut Pasquale juoksee ulos uhkaen aseella konstaapeli Masonia ja ihmettelee miksi Black yrittää paljastaa Malfattin aikeita poliisille. Sillä välin Nightwing luottaa Metsästäjättäreen ja antaa hänen vahtia kolmikon aikeita sillä välin kun Nightwing hiipii talon toiselle puolelle pidättämään Malfattin. Metsästäjätär päättää puuttua tilanteeseen ja iskee Masonin ja Pasqualen päät yhteen nähdessään tilanteen käyvän uhkaavaksi. Samalla poliisit ilmaantuvat paikalle ja Pasquale yrittää vielä ampua Frankie Blackin, mutta Metsästäjätär viime hetkellä hakkaa Pasqualen. Lopuksi Ellison ja Bullock poliiseineen pidättävät Malfattin paikalla olevat mafiosot.


title: Nightwing/Huntress

text: Luettelo mukana olleista hahmoista.


Suur-Monctonin kansainvälinen lentoasema (, ; ) on kansainvälinen lentoasema Monctonin kaupungissa, New Brunswickin provinssissa, Kanadassa.


title: Suur-Monctonin kansainvälinen lentoasema

text: Lentoaseman kautta kulkeneiden matkustajien lukumäärä koki voimakasta kasvua vuosien 1997–2008 aikana, matkustajamäärä kasvoi yli 140 prosenttia kyseisenä aikana. Samalla aikavälillä lentorahdin määrä kasvoi 74 prosenttia ja oli vuonna 2007 24 527 tonnia. Lentoasema on maan 18. vilkkain matkustajamäärällä mitattuna.


text: Ensimmäinen reittilento Monctonin alueelta lennettiin 11. tammikuuta 1928, lentokone kuljetti postia ja matkustajia Îles-de-la-Madeleine -saarille. Alkuun lentokoneet nousivat kahdesta eri kohteesta Monctonissa, helpomman laskutumispaikan johdosta lennot keskitettiin Léger’s Corneriin. Vuonna 1929 Léger’s Cornerin maa alue siirtyi yksityisen yrityksen omistukseen ja kentälle rakennettiin kaksi kiitotietä ja lentokoneiden korjaushalli. Samana vuonna alkoivat postilennot Prinssi Edwardin saarelle ja Montrealiin.


text: Monctonin kaupunki kävi vuonna 1936 neuvotteluja Transport Canadan kanssa lentokentän laajentamisesta kansalliseksi lentoasemaksi. Léger’s Corner todettiin kuitenkin sopimattomaksi laajennukselle ja uusi lentoasema rakennettiin sen nykyiselle paikalle, jonne rakennettiin yksi päällystetty ja kaksi sorapintaista kiitotietä.


text: Toisen maailmansodan aikaan lentoasema toimi Brittiläisestä kansainyhteisöstä saapuvien lentäjäkoulutuskeskuksena. Kentälle rakennettiin myös koneiden korjaushangaari, jossa parhaimmillaan työskenteli yli 1 000 henkilöä. 1940-luvun alkupuolella posti ja matkustaja reittilentoja suoritettiin Charlottetowniin, Montrealiin, Halifaxiin, Sydneyyn, Saint Johniin, Frederictoniin ja Newfoundlandiin.


text: Vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana 10 lentokonetta ja noin 2 000 matkustajaa.


text: Nykyinen terminaali rakennus valmistui syksyllä 2002. 19. lokakuuta 2002 kuningatar Elisabet II vieraili lentoasemalla ja vihki lentoaseman kansainväliseksi lentoasemaksi.


title: Korean Airin lento 858

text: Korean Airin lento 858 oli kahden välilaskun reittilento Bagdadista Souliin 29. marraskuuta 1987. Kun lentokone lähti Abu Dhabista kohti Bangkokia, se räjähti Andamaanienmeren yllä kahden pohjoiskorealaisen agentin asetettua koneeseen aikapommin. Kaikki 115 koneessa ollutta kuolivat.


title: Korean Airin lento 858

text: Pohjoiskorealaiset agentit olivat nousseet koneeseen Bagdadissa ja jäivät itse Abu Dhabissa. He kuitenkin jäivät kiinni Bahrainissa yritettyään poistua maasta lennolla Roomaan väärennetyin japanilaisin passein. Pidätyksen yhteydessä molemmat agentit nielivät myrkkyä. Vanhempi miesagentti Kim Seung-il kuoli, mutta 25-vuotias naisagentti Kim Hyun Hee selvisi. Hänet siirrettiin Souliin, Etelä-Koreaan, jossa hän tunnusti teon. Hän oivalsi joutuneensa Pohjois-Koreassa laajamittaisen propagandan uhriksi: hänelle oli uskoteltu, että koneen räjäyttäminen aikaansaisi vuoden 1988 olympialaisten vetämisen uusien terrori-iskujen pelossa pois Etelä-Koreasta ja täten olisi ratkaiseva askel kohti Koreoiden yhdistymistä.


title: Korean Airin lento 858

text: Kim Hyun Hee tuomittiin kuolemaan, mutta armahdettiin. Hän on julkaissut muistelmateoksen, joka on suomennettu nimellä "Sieluni kyyneleet – "Olin terroristi"".


title: Korean Airin lento 858

text: Terrori-iskun uhrien perheet ja aktivistit syyttivät Chun Doo-hwanin sotilashallitusta pommituksen järjestämisestä. Syynä iskun lavastukseen olisi ollut suotuisan ilmapiirin luominen Chunin puolueen ehdokkaalle vuoden 1987 presidentinvaaleissa. Pohjois-Korea kuitenkin osoittautui syylliseksi.


title: The Beatles’ Greatest

text: The Beatles’ Greatest on The Beatlesin entisessä Länsi-Saksassa alun perin kesäkuussa 1965 julkaistu kokoelma-albumi. Albumi julkaistiin uudelleen vuosina 1966, 1969, 1976, 1977 ja 1981.


title: The Beatles’ Greatest

text:
A-puoli
B-puoli


title: Well Respected Kinks

text:
Well Respected Kinks on The Kinksin syyskuussa 1966 julkaistu kokoelma-albumi.
Albumi nousi Isossa-Britanniassa sijalle 5 ja vietti listalla yhteensä 35 viikkoa, enemmän kuin yksikään muu Kinks-albumi. Vuonna 2001 "Well Respected Kinks" julkaistiin CD-formaatissa.


title: Well Respected Kinks

text:
A-puoli
B-puoli


title: Once (elokuva)

text: Once on vuonna 2007 ensi-iltansa saanut irlantilainen musiikkielokuva, jonka on ohjannut ja käsikirjoittanut John Carney. Dublinissa kuvatun realistisen elokuvan pääosissa ovat oikeat muusikot, The Frames -yhtyeestä tunnettu Glen Hansard ja Markéta Irglová. Hansard ja Irglová sävelsivät ja esittivät elokuvan alkuperäisen laulumusiikin.


John C. Munro Hamiltonin kansainvälinen lentoasema (; ) on pienehkö kansainvälisen statuksen omaava lentoasema Hamiltonin kaupungissa, Ontarion provinssissa, Kanadassa. Lentoasema on nimetty entisen poliitikon John Munron mukaan, hän oli Kanadan parlamentin jäsen sekä ministeri Jean Chrétienin hallituksessa.


title: John C. Munro Hamiltonin kansainvälinen lentoasema

text: Lentoasema on suunniteltu suurille kansainvälisessä liikenteessä käytetyille jumbojeteille. Asemalla on 3 048 metriä pitkä ja 61 metriä leveä asfaltti päällysteinen kiitotie sekä lyhyempi 1 829 metriä pitkä ja 46 metriä leveä kiitotie, jota on tarkoitus jatkaa 2 743 metrin pituiseksi vuoden 2009 aikana. Lentoasema toimii lähellä sijaitsevan Kanadan vilkkaimman Toronton lentoaseman varakenttänä.


title: Paavo Melander

text:
Paavo Melander (k. 2000) oli suomalainen säveltäjä ja sanoittaja, jonka tunnetuimmat kappaleet ovat "Jätkän humppa" ja "Limperin muorin humppa".
Melanderin sävellys- ja sanoitusuran ensimmäinen levytetty kappale on Olavi Virran levyttämä kappale "Sulle yksin laulelen" vuonna 1950, mutta muuten eniten hänen tuotantoaan on levyttänyt Mutkattomat-yhtye.


title: Ritva Mustonen

text:
Ritva Mustonen (oik. Ritva Mustonen-Laurila, s. 10. heinäkuuta 1940 Turku) on suomalainen musiikinopettaja ja iskelmälaulaja , jonka levyttämistä kappaleista tunnetuimpia ovat ”Merimies kotimaasi on meri” sekä Lasse Mårtensonin jazzmessusta "Voiko sen sanoa toisinkin" (1966) peräisin oleva ”Jumala rakastaa maailmaa”.
Mustonen esiintyi Esa Katajavuoren, Olli Hämeen ja Rauno Lehtisen yhtyeiden solistina.


title: Ritva Mustonen

text: Mustonen on naimisissa kitaristi Heikki Laurilan kanssa ja heillä on tytär Mari Laurila.


title: Bianca Morales

text: Bianca Morales (s. 19. tammikuuta 1966 Helsinki) on suomalainen jazz- ja poplaulaja. Hän voittanut muun muassa MTV:n Kevään sävel -kilpailun vuonna 1984 kappaleella "Our Party".


title: Bianca Morales

text: Vuonna 1985 Morales osallistui Suomen Euroviisukarsintoihin, mutta ei levyttänyt karsintakappaletta. Myöhemmin Morales on esittänyt ja levyttänyt jazz- ja gospelmusiikkia. Vuodesta 2005 lähtien hän on toiminut Pori Jazz Kids Festivalin tuottajana.


title: Helena Miller

text:
Helena Miller (s. 17. huhtikuuta 1967 Hämeenkyrö) on suomalainen iskelmälaulaja, joka osallistui euroviisukarsintoihin vuonna 1987 kappaleella ”Hei me lennetään”, jossa hän lauloi Jussi Halmeen kanssa duona.
Miller osallistui myös Syksyn sävel -kilpailuun kappaleella ”Minä sekä kuu”, mutta kappale diskattiin, koska yleisölle jaettiin ilmaisia single-levyjä.
Myöhemmin Miller levytti Tauski Peltosen kanssa kappaleen ”Haavemaa”.


title: Thaimaansuomalainen

text: Thaimaansuomalainen on suomenkielinen lehti, jota toimitetaan Pattayalla Thaimaassa. Lehden ensimmäinen numero ilmestyi elokuussa 2006. Syyskuusta 2007 se on ilmestynyt neljästi vuodessa matkailusesongin aikana: syyskuussa, marraskuussa, tammikuussa ja maaliskuussa. Syyskuusta 2009 alkaen lehden laajuus on ollut neljäkymmentä sivua.


title: Thaimaansuomalainen

text: Lehden levikki on noin 2 500 kpl, josta puolet myydään Pattayan alueella. Lisäksi lehteä myydään ainakin Phuketissa, Hua Hinissä, Ko Samuilla ja Suomessa. Lehden päätoimittaja on A. Juhana Keronen.


title: Thaimaansuomalainen

text: Tammikuusta 2010 Thaimaansuomalainen jatkuu ainoastaan nettilehtenä, kun painettu lehti muutti nimensä tekijänoikeudellisista syistä. Uusi lehti on nimeltään Thaipaleella.


title: Sonic Mega Collection

text:
Sonic Mega Collection on toinen Segan julkaisema suuri Sonic-pelikokoelma. Edellinen kokoelmapeli oli Sega Saturnin Sonic Jam.
Peli sisältää kuusi suosituinta Sega Mega Driven Sonic-peliä sekä muutaman muun Segan klassikkopelin. Lisäksi pelissä on runsaasti kuvamateriaalia ja muutama animaatio.
"Sonic Mega Collection Plus" on päivitys Sonic Mega Collection pelikokoelmasta PlayStation 2 ja Xbox konsoleille. Microsoft Windows versio julkaistiin Euroopassa ja Pohjois-Amerikassa.
Tämä kokoelma sisältää kuusi Game Gear peliä:


title: Sonic Mega Collection

text: Kokoelmaan sisältyy myös kaksi peliä jotka olivat mukana "Sonic Mega Collection"in Japanin versiossa:


title: Sonic Mega Collection

text:
The Ooze ja Comix Zone ovat koodilla avattavia pelejä "Sonic Mega Collection" -pelissä; alun perin ne olivat vain pelin Japanin versiossa. "Sonic Mega Collection Plus" -peliin ne ovat normaalisti avattavia.
Manuals-osiosta löytyvät pelien alkuperäiset ohjekirjat vain englanniksi.


title: Sonic Mega Collection

text: Extras-osiosta löytyy kuvia, sarjakuvia ja videoleikkeitä eri Sonic-peleistä. "Mega Collection Plus" ja "Mega Collection" -versioissa esiintyvät kuvat eroavat toisistaan vain hieman. Lisäksi sarjakuvakansia on enemmän ja videot sisältävät muun muassa keskeneräisiä otoksia Sonic Heroes -pelin alkuanimaatiosta.


title: Ninni Martikainen

text: Ninni Martikainen (s. 21. tammikuuta 1970 Espoo) on Tampereelta kotoisin oleva laulaja, pianisti, sovittaja, säveltäjä, musikaaliartisti ja musiikkipedagogi. Hänen laaja työkenttänsä ulottuu esiintymisestä opettamiseen, taidemusiikista populaariviihteeseen, näyttelemisestä tanssimiseen ja teoriasta käytäntöön. Martikainen on valmistunut musiikin maisteriksi (MuM) Sibelius-Akatemian musiikkikasvatuksen osastolta vuonna 2008. Pedagogiset opinnot on suoritettu Helsingin yliopistossa.


title: Ninni Martikainen

text:
Martikainen on toiminut muun muassa Summer Cats -duossa, Brasilia Projekti -yhtyeessä, sambakoreografina ja pianolla itseään säestavänä laulajana. Suomen Tähti 1998 -laulukilpailussa hän sijoittui kolmanneksi.
Hänet tunnetaan Tabermann-sävellyksistään sekä lukuisista TV-esiintymisistään iskelmä- ja jazzlaulajana.


title: Ninni Martikainen

text: Martikainen on työskennellyt useissa Tampereen Työväen Teatterin kokoonpanoissa esimerkiksi Suruttomat, Patukkaooppera ja Vuonna 85. Hän on esiintynyt myös Musiikkiteatteri Palatsissa lukuisissa produktioissa, kuten esimerkiksi naispääroolissa ”Ihan Tuuliajolla” -musikaalissa.


title: Maritta (laulaja)

text:
Maritta (oik. Maritta Tammenoja) (s. 8. heinäkuuta 1954 Hankasalmi) on suomalainen iskelmälaulaja, joka liittyi Matti Valkosen yhtyeeseen, kun Berit vaihtoi säestävää yhtyettä.
Vuonna 1977 taustaorkesteriksi vaihtui Hanka-humppa.


title: Riikka Warras

text: Riikka Warras (Entinen Schmidt, o.s. Suikkari) on Yle TV1:n kuuluttaja. Warras on ollut kuuluttajana elokuun lopusta 2005, kun hänen edeltäjänsä Sirkka Stormbom jäi eläkkeelle.


title: Riikka Warras

text: Warras valmistui Helsingin yhteislyseosta ylioppilaaksi vuonna 1984 ja hän on koulutukseltaan teologian maisteri. Warras on näytellyt vuonna 1990 valmistuneessa elokuvassa "Porttikielto taivaaseen". Tuolloin hänen nimensä oli vielä Suikkari.


title: Marilii

text: Marilii (oik. Laura Eklund, o.s. Koivuniemi; s. 14. heinäkuuta 1978 Karkku) on suomalainen laulaja ja lauluntekijä.


title: Marilii

text:
Maalaistalon tyttärenä varttuneen Laura Koivuniemen musiikilliseen taustaan kuuluvat kymmenen vuoden tanssiopinnot sekä pianon ja harmonikan soitto. Hänen pitkäaikainen haaveensa laulajan urasta toteutui, kun manageri Hannele Laurila keksi uuden tulokkaan ja kiinnitti hänet omistamaansa Eurorecords-levy-yhtiöön pienimuotoisen koelaulutilaisuuden jälkeen. Samalla hän risti nuoren laulajan Mariliiksi.
Mariliin ensilevytys, single "Siivilläin lennän" sai ensiesityksensä TV2:n Huvin vuoksi -ohjelman Tähtiputkessa vuonna 1998. Sen jälkeen single soi ahkerasti radioissa. Vuonna 2000 ilmestyi Mariliin ensimmäinen albumi, ensilevytyksen mukaan nimetty vahvasti slaavilaissävyinen "Siivilläin lennän", jonka tunnetuimmaksi kappaleeksi nousi käännösballadi ”Sinun”.


title: Marilii

text: Marilii on asettunut asumaan Kauhajoelle ja on toiminut muusikon uransa ohella maatalouslomittajana. Vuonna 2002 hänet nähtiin Seinäjoen Tangomarkkinoiden semifinaalissa. Laulaja on esiintynyt 2008 alkaen erilaisilla kokoonpanoilla mm. nimellä MistyLate. Taiteilijanimen ”Marilii” hän otti käyttöön uudelleen keväällä 2014 ja ryhtyi työstämään uutta albumia. Ensimmäinen single ”Luurangot Henkarilla” julkaistiin syyskuussa 2014.


title: Marilii

text: Kesäkuussa 2015 Marilii julkaisi albumin "Omat siivet kantaa", jonka sävellykset ja sanoitukset ovat pääosin laulajan omia.


title: Audifoni

text: Audifoni on mekaaninen, huonokuuloisille tarkoitettu levymäinen hampaiden välissä pidettävä kova, usein kolmiomainen kappale, joka johtaa puheen tai muiden äänten värinää korvan tärykalvoon ja vahvistaa näin ääntä. Laitteen syrjäytti kuulotorvi. Audifoni on voitu yhdistää myös mikrofoniin.


title: Jimi

text: Jimi on miehen etunimi, Jaakob-nimen muunnelma kuten myös englanninkielisissä maissa yleiset nimet Jim ja Jimmy.


title: Jimi

text: Heinäkuuhun 2017 loppuun mennessä nimi Jimi on Väestörekisterikeskuksen tietojen mukaan annettu 4833 suomalaiselle pojalle. Heistä suurin osa on 2000-luvulla syntyneitä. Ennen vuotta 1940 nimeä ei ollut annettu kenellekään.


title: Raili Eronen & Twangers

text: Raili Eronen & Twangers on suomalainen yhtye, jonka ohjelmisto koostuu 1960-luvun rockkappaleista ja iskelmistä. Yhtyeen laulajana toimii Raili Eronen (oik. Jaana Korja, s. 1957), jonka taustalle hänen aviomiehensä Torsti Korja kokosi kuusankoskelaisista muusikoista Twangers-yhtyeen syksyllä 1988. Alkuperäiskokoonpanossa soittivat Torsti Korja (soolokitara), Mika Viskari (komppikitara), Jori Hellsten (basso) ja Petri Tähtinen (rummut). Ensimmäinen single "Jäljet hiekassa"/"Kolme kitaraa" (Impulse Records) julkaistiin syksyllä 1990. Seuraavana vuonna Twangers-nimellä aloittanut ryhmä lisäsi nimeensä laulajansa taiteilijanimen. Vuonna 1992 Raili Eronen & Twangers sai levytyssopimuksen Finnlevyn kanssa ja vuonna 1993 ilmestyi yhtyeen eponyymi esikoisalbumi. Yhtye esiintyi tiiviisti aina vuoden 1996 loppuun asti, jolloin alkuperäinen Twangers hajosi. Seuraavana keväänä Torsti ja Jaana Korja kokosivat uuden Twangers-kokoonpanon. Viime vuosina yhtye on esiintynyt muutaman kerran vuodessa.


title: Raili Eronen & Twangers

text: Vuonna 2005 kakkosalbumilla yhtyeessä soittivat Torsti Korjan (kitarat) lisäksi Lasse Pesonen (basso), Satu Liikkanen (urut) ja Jouni Rydenfelt (rummut).


title: Stamátios Nikolópoulos

text: Stamátios Nikolópoulos () oli kreikkalainen ratapyöräilijä ja olympiamitalisti. Hän voitti hopeaa Ateenan olympialaisissa 1896 sekä aika-ajossa että sprintissä. Aika-ajossa hän ajoi saman ajan kuin Itävallan Adolf Schmal, joten he kisasivat toisesta sijasta uudelleen. Nikolópoulos voitti tämän kilpailun yli sekunnin erolla ja sai hopeaa.


title: Robert Ripley

text: Robert Leroy Ripley (25. joulukuuta 1890 – 27. toukokuuta 1949) oli yhdysvaltalainen piirtäjä, yrittäjä ja harrastaja-antropologi, joka loi viikoittaisen julkaisun "Ripleyn usko tai älä!". Se sisälsi sarjakuvia, joita Ripley oli piirtänyt ollessaan maailmanmatkalla etsimässä omalaatuisia ihmisiä, asioita ja tapahtumia. Sarjaa on laajennettu radio-ohjelmaksi ja televisiosarjaksi, jota Suomessa on esittänyt Nelonen.


title: Robert Ripley

text: Ripley menehtyi sydänkohtaukseen 27. toukokuuta vuonna 1949 kesken sarjan kuvausten. Hänen seuraajansa jatkavat hänen perintöään, ja sarjakuvaa tehdään edelleen.


title: From the Bottom of My Broken Heart

text: ”From The Bottom Of My Broken Heart” on Britney Spearsin kappale. Se oli viides ja samalla viimeinen single "…Baby One More Time" -albumilta.


title: From the Bottom of My Broken Heart

text: Kappaleen kirjoitti ja tuotti Eric Foster White. Videon ohjasi Gregory Dark. Mies on aikaisemmin ohjannut pornoelokuvia. Kun Britney sai tietää asiasta, hän vannoi ettei Dark enää ikinä ohjaisi hänen videoitaan.


title: Tara Singh Varma

text: Tarapatie (Tara) Oedayraj Singh Varma (s. 29. elokuuta 1948) on alankomaalainen poliitikko. Hän syntyi Brittiläisessä Guyanassa ja opiskeli Alankomaille vielä kuuluneessa Surinamessa ennen muuttoaan manner-Alankomaihin. Hänestä tuli muuttonsa jälkeen aktiivinen kommunisti. Hän istui vuosina 1982–1994 Amsterdamin kaupunginvaltuutettuna. Vuoteen 1986 hän edusti kommunistipuoluetta, ja vuosiksi 1986–1990 hänet valittiin kahden vasemmistopuolueen yhteislistalta. Vuosina 1990–1994 hän edusti kaupunginvaltuustossa punavihreää GroenLinks-puoluetta.


title: Tara Singh Varma

text: Vuonna 1994 Tara Singh Varma tuli valituksi Alankomaiden edustajainhuoneeseen. Hänen toimensa Grenada-komitean rahastonhoitajana herättivät epäilyksiä, mutta hänen ei todettu syyllistyneen mihinkään rikokseen. Hänet valittiin uudelle kaudelle vuoden 1998 vaaleissa.


title: Tara Singh Varma

text: Vuonna 2000 Tara Singh Varma väitti sairastuneensa parantumattomaan syöpään. Hänet nähtiin edustajainhuoneessa pyörätuolissa. Kesäkuussa 2001 TV-show "Opgelicht?!" paljasti, että poliitikko ei kuitenkaan ollut sairastunut. Lisäksi ohjelmassa syytettiin häntä Ninash Foundationille tehtyjen taloudellisten lupauksien rikkomisesta.


title: Tara Singh Varma

text: Aluksi Tara Singh Varma kiisti kummatkin ohjelmassa esitetyt väitteet. Elokuussa 2001 hän kuitenkin myönsi, ettei sairastanut syöpää. Hän kuitenkin ilmoitti kärsivänsä posttraumaattisesta stressihäiriöstä jouduttuaan äärioikeiston uhkailemaksi ja omistauduttuaan Bijlmermeerin lentoturman uhreille.


title: Tara Singh Varma

text: Singh Varma pahoitteli tapahtunutta julkisesti ja lopetti uransa politiikassa. Hänellä on tytär.


title: Léon Flameng

text: Léon Flameng (30. huhtikuuta 1877 Pariisi – 2. tammikuuta 1917 Ève) oli ranskalainen ratapyöräilijä ja olympiavoittaja. Hän osallistui Ateenan olympialaisiin 1896, joissa hän voitti kolme mitalia: kultaa 100 kilometrin kilpailusta, hopeaa 10 kilometriltä ja pronssia sprintistä. Flameng kilpaili myös aika-ajossa, jossa hän oli jaetulla viidennellä sijalla.


title: Ämmänsolmu

text: Ämmänsolmu on solmu, joka syntyy usein vahingossa, kun tarkoitus on solmia merimiessolmu. Se koostuu kahdesta samaan suuntaan solmitusta yksinkertaisesta solmusta. Erona merimiessolmuun on, että päällekkäiset yksinkertaiset solmut on solmittu samaan suuntaan. Solmun tunnistaa siitä, että vapaat päät eivät lähde samaan suuntaan kuin kiinteät päät vaan sojottavat solmusta sivulle päin. Ämmänsolmun muodostavien kahden yksinkertaisen solmun välille ei muodostu puristusvoimaa samalla tavoin kuin merimiessolmussa, jossa samansuuntaisten erisuuntaan kulkevien köydenpäiden välinen kitka saa solmun kiristymään.


title: Leena Nylander

text: Leena Nylander (s. 4. tammikuuta 1944 Käkisalmen mlk) on suomalainen taidegraafikko ja videotaiteilija.


title: Leena Nylander

text: Nylander on saanut Pohjois-Karjalan taidetoimikunnan taidepalkinnon vuonna 2004. Debyyttinäyttely oli Suomen Kuvataidejärjestöjen liiton vuosinäyttely 1970 Hämeenlinnan taidemuseossa.


title: Adolf Schmal

text: Felix Adolf Schmal (18. elokuuta 1872 Dortmund, Saksan keisarikunta – 28. elokuuta 1919 Salzburg) oli itävaltalainen ratapyöräilijä, miekkailija ja olympiavoittaja.


title: Adolf Schmal

text: Schmal kilpaili Ateenan olympialaisissa 1896, joissa hän voitti kultaa 12 tunnin pyöräilyssä ja pronssia sekä 333 metrin aika-ajossa että 10 kilometrin kisassa. Schmal voitti 12 tunnin kilpailun ainoastaan reilun yhden 333 metrin mittaisen ratakierroksen erolla, mutta koki myös tiukan tappion aika-ajossa, jossa hän hävisi toiseksi sijoittuneelle Stamatios Nikolopulokselle vasta uusinnassa. Kymmenellä kilometrillä hän oli ainoastaan kahden ranskalaisen takana. Sen sijaan sadan kilometrin kilpailussa Schmal joutui keskeyttämään kilpailun eikä saanut sijoitusta.


title: Adolf Schmal

text: Schmal osallistui miekkailussa säiläkilpailuun. Hän voitti viiden kilpailijan sarjassa ainoastaan Kreikan Georgios Iatridisin ja sijoittui täten neljänneksi.


title: Elliott Erwitt

text: Elliott Erwitt (s. 26. heinäkuuta 1928 Pariisi, Ranska) on yhdysvaltalainen valokuvaaja. Hän tuli 1950-luvulta alkaen Magnum Photos -kuvatoimiston jäseneksi ja toimi myöhemmin sen johtajana. Usein huumoria käyttävänä amerikkalaisen kaupunkielämän kuvaajana tunnettu Erwitt on jatkanut uraansa myöhäiseen ikään saakka.


title: Elliott Erwitt

text: Erwitt syntyi Ranskassa venäläiseen siirtolaisperheeseen, joka muutti Italiaan hänen ollessaan kymmenvuotias. Vuonna 1939 he muuttivat Yhdysvaltoihin, ensin New Yorkiin ja kahta vuotta myöhemmin Los Angelesiin. Hän opiskeli valokuvausta ja elokuvantekoa.


title: Elliott Erwitt

text: 1950-luvulla Erwitt palveli Yhdysvaltain armeijassa valokuvaajan apulaisena Saksassa ja Ranskassa. Armeijan jälkeen hän tutustui kuuluisiin valokuvaajiin Edward Steicheniin, Robert Capaan ja Roy Strykeriin, jotka kiinnostuivat hänen kuvistaan ja toimivat myöhemmin merkittävinä opastajina. Vuonna 1953 Robert Capa kutsui Erwittin Magnum Photos -kuvatoimiston jäseneksi, jonka johtaja hänestä tuli kolmen virkakauden ajaksi vuonna 1968.


title: Yrjö Lalla

text: Yrjö Alexander Lalla (7. syyskuuta 1908 Lokalahti – 30. syyskuuta 1993 Mynämäki) oli suomalainen taidemaalari. Hän kunnostautui myös koristetakojana, puunveistäjänä ja taidegraafikkona.


title: Yrjö Lalla

text: Lalla valmistui Turun taideyhdistyksen piirustuskoulusta vuonna 1933. Hän teki 1950-luvulla opintomatkoja Tanskaan, Ranskaan ja Saksaan. Hän maalasi satoja muotokuvia malleinaan muun muassa Edvin Laine ja Liisa Tuomi sekä kotipaikkakuntansa Mynämäen rakennuksia ja maisemia. Hänen maalauksiaan on muun muassa Turun taidemuseon ja Amos Andersonin taidemuseon kokoelmissa.


title: Yrjö Lalla

text: Koristetakojana Lalla valmisti Mynämäen kirkon porraskaiteet.


title: Yrjö Lalla

text: Lalla suunnitteli Mynämäen aseveljien vuonna 1940 toteutetun lipun, josta vuonna 1957 muokattiin Mynämäen sissien partiolippukunnan lippu. Hän suunnitteli myös urheiluseura Mietoisten Maununpoikien lipun.


title: Yrjö Lalla

text: Lallalle myönnettiin vuonna 1985 Kalevala-mitali ja Aurora-mitali.


title: Boråsin kunta

text: Boråsin kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Borås.


title: Boråsin kunta

text: Kunnan maapinta-ala on 909,88 neliökilometriä (1.1.2016) ja asukasluku 108 488 henkeä (31.12.2015).


title: Boråsin kunta

text: Kunta on osa Sjuhäradin kulttuurimaantieteellistä aluetta. Boråsissa sijaitsee Ruotsin ainoa säilynyt keskiaikainen sauvakirkko, Hedaredin kirkko.


title: Boråsin kunta

text: Vuonna 2007 kunnassa oli 47,73 km² peltoa, joten saman ajankohdan maapinta-alaan vertaamalla saadaan peltojen osuudeksi 5,2 prosenttia kunnan maapinta-alasta.


title: Boråsin kunta

text: Vuoden 1862 kunnallislakien astuessa voimaan 1.1.1863 nykyisen Boråsin kunnan alueella sijaitsi 17 maalaiskuntaa ja Boråsin kaupunki. Näistä kunnista Torpa liitettiin kokonaan Boråsin kaupunkiin vuonna 1920.


title: Boråsin kunta

text: Vuoden 1952 kuntauudistuksessa alueelle muodostettiin seuraavat "suurkunnat"


title: Boråsin kunta

text: Myöskään Boråsin kaupunkiin tämä uudistus ei vaikuttanut. Jo vuonna 1961 Kinnarumma ja Seglora yhdistettiin Viskaforsin maalaiskunnaksi. Vuonna 1967 muodostettiin Dalsjöforsin maalaiskunta yhdistämällä Toarpin maalaiskunta ja Dannike lakkautetusta Länghemin maalaiskunnasta. Vuonna 1971 Brämhult liitettiin Boråsin kaupunkiin, joka muutettiin Boråsin kunnaksi Ruotsin siirtyessä yhteen kuntamuotoon. Samana vuonna Lysjön maalaiskunta lakkautettiin ja siitä liitettiin Ljushultin alue Dalsjöforsiin. Vuonna 1974 Boråsin kuntaan yhdistettiin vielä Dalsjöfors, Fristad, Sandhult ja Viskafors sekä Bollebygdin maalaiskunta, jolloin kuntauudistus saatiin päätökseen.


title: Boråsin kunta

text: Bollebygdin kunta erotettiin Boråsista takaisin omaksi kunnakseen vuonna 1995.


title: Boråsin kunta

text: Nykyinen vaakuna on entisen Boråsin kaupungin vaakuna. Myös Fristadin, Kinnarumman (myöhemmin Viskaforsin) ja Toarpin (myöhemmin Dalsjöforsin) maalaiskunnilla oli oma vaakuna.


title: Boråsin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 3 816 Suomessa syntynyttä, mikä vastasi 3,7 prosenttia kunnan väestöstä.


title: Boråsin kunta

text: Seuraaviin vuoden 1984 lopun mukaisiin tietoihin sisältyy myös nykyään itsenäinen Bollebygdin kunta. Kyseisten tietojen mukaan 10,9 prosenttia kunnan asukkaista oli ulkomailla syntyneitä. Tuolloin kunnassa asui 5 654 Suomessa syntynyttä, mikä vastasi 5,7 prosenttia kunnan väestöstä.


title: Boråsin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 186 331 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 44 000 kruunua.


title: Boråsin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Boråsin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Boråsin kunta

text: Kunnassa on 21 taajamaa, joiden osuus kunnan väestöstä vuoden 2010 lopussa oli 89,6 prosenttia. Taajamien ulkopuolella asui tuolloin 10 712 asukasta. Seuraavassa on lueteltu kunnan alueella sijaitsevat taajamat väkilukuineen:


title: Boråsin kunta

text: Kunnan keskustaajama on lihavoitu.


title: Boråsin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Boråsin kunta

text: Luettelossa mainituista taajamista Brämhult, Ekås, Lundaskog ja Ryda ovat sittemmin kasvaneet yhteen Boråsin ja Sparsör Fristadin taajaman kanssa.


title: Boråsin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Boråsin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Boråsin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Boråsin kunta on jaettu seuraaviin vaalipiireihin: